
Programul Regional Nord-Est 2021-2027

**GHIDUL SOLICITANTULUI DE FINANȚARE**

Activități CDI și investiții în organizațiile CDI publice și universități



**PRIORITATEA 1**

NORD-EST – O REGIUNE MAI COMPETITIVĂ, MAI INOVATIVĂ

**OBIECTIV SPECIFIC (1.1)**

DEZVOLTAREA ȘI CREȘTEREA CAPACITĂȚILOR DE CERCETARE ȘI INOVARE ȘI ADOPTAREA TEHNOLOGIILOR AVANSATE

**OPERAȚIUNE 2**

ACTIVITĂȚI CDI ÎN COLABORARE CU IMM ȘI INVESTIȚII ÎN ORGANIZAȚIILE CDI PUBLICE ȘI UNIVERSITĂȚI, ORIENTATE SPRE NEVOILE IDENTIFICATE ÎN PROCESUL DE DESCOPERIRE ANTREPRENORIALĂ REGIONAL

**APEL 1**

ACTIVITĂȚI CDI ȘI INVESTIȚII ÎN ORGANIZAȚIILE CDI PUBLICE ȘI UNIVERSITĂȚI

**APEL NR. PR/NE/2024/P1/RSO1.1/1/2 - INFRASTRUCTURI CDI**

**CUPRINS**

[1. PREAMBUL, ABREVIERI ȘI GLOSAR 5](#_Toc166844929)

[1.1. Preambul 5](#_Toc166844930)

[1.2. Abrevieri 5](#_Toc166844931)

[1.3. Glosar 6](#_Toc166844932)

[2. ELEMENTE DE CONTEXT 9](#_Toc166844933)

[2.1. Informații generale Program 9](#_Toc166844934)

[2.2. Prioritatea/Fond/Obiectiv de politică/Obiectiv specific 8](#_Toc166844935)

[2.3. Reglementări europene și naționale, cadrul strategic, documente programatice aplicabile 9](#_Toc166844936)

[3. ASPECTE SPECIFICE APELULUI DE PROIECTE 11](#_Toc166844937)

[3.1. Tipul de apel 11](#_Toc166844938)

[3.2. Forma de sprijin (granturi; instrumentele financiare; premii) 11](#_Toc166844939)

[3.3. Bugetul alocat apelului de proiecte 11](#_Toc166844940)

[3.4. Rata de cofinanțare 11](#_Toc166844941)

[3.5. Zona/zonele geografică(e) vizată(e) de apelul de proiecte 11](#_Toc166844942)

[3.6. Acțiuni sprijinite în cadrul apelului 12](#_Toc166844943)

[3.7. Grup țintă vizat de apelul de proiecte 12](#_Toc166844944)

[3.8. Indicatori 12](#_Toc166844945)

[*3.8.1.* *Indicatori de realizare* 13](#_Toc166844946)

[*3.8.2.* *Indicatori de rezultat* 13](#_Toc166844947)

[*3.8.3.* *Indicatori suplimentari specifici apelului de proiecte* 14](#_Toc166844948)

[3.9. Rezultatele așteptate 14](#_Toc166844949)

[3.10. Operațiune de importanță strategică 15](#_Toc166844950)

[3.11. Investiții teritoriale integrate 15](#_Toc166844951)

[3.12. Dezvoltare locală plasată sub responsabilitatea comunității 15](#_Toc166844952)

[3.13. Reguli privind ajutorul de stat 15](#_Toc166844953)

[3.14. Reguli privind instrumentele financiare 15](#_Toc166844954)

[3.15. Acțiuni interregionale, transfrontaliere și transnaționale 15](#_Toc166844955)

[3.16. Principii orizontale 16](#_Toc166844956)

[3.17. Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice 16](#_Toc166844957)

[3.18. Caracterul durabil al proiectului 17](#_Toc166844958)

[3.19. Acțiuni menite să garanteze egalitatea de șanse, de gen, incluziunea și nediscriminarea 17](#_Toc166844959)

[3.20. Teme secundare 18](#_Toc166844960)

[3.21. Informarea și vizibilitatea sprijinului din fonduri 18](#_Toc166844961)

[4. INFORMAȚII ADMINISTRATIVE DESPRE APELUL DE PROIECTE 18](#_Toc166844962)

[4.1. Data deschiderii apelului de proiecte 18](#_Toc166844963)

[4.2. Perioada de pregătire a proiectelor 18](#_Toc166844964)

[4.3. Perioada de depunere a proiectelor 19](#_Toc166844965)

[*4.3.1.* *Data și ora pentru începerea depunerii de proiecte* 19](#_Toc166844966)

[*4.3.2.* *Data și ora închiderii apelului de proiecte* 19](#_Toc166844967)

[4.4. Modalitatea de depunere a proiectelor 19](#_Toc166844968)

[5. CONDIȚII DE ELIGIBILITATE 19](#_Toc166844969)

[5.1. Eligibilitatea solicitanților și partenerilor 20](#_Toc166844970)

[*5.1.1* *Cerințe privind eligibilitatea solicitanților și partenerilor* 20](#_Toc166844971)

[*5.1.2* *Categorii de solicitanți eligibili* 23](#_Toc166844972)

[*5.1.3* *Categorii de parteneri eligibili* 23](#_Toc166844973)

[*5.1.4* *Reguli și cerințe privind parteneriatul* 23](#_Toc166844975)

[5.2. Eligibilitatea activităților 24](#_Toc166844976)

[*5.2.1* *Cerințe generale privind eligibilitatea activităților* 24](#_Toc166844977)

[*5.2.2* *Activități eligibile* 29](#_Toc166844978)

[*5.2.3* *Activitatea de bază* 26](#_Toc166844979)

[*5.2.4* *Activități neeligibile* 27](#_Toc166844980)

[5.3. Eligibilitatea cheltuielilor 27](#_Toc166844981)

[*5.3.1* *Baza legală pentru stabilirea eligibilității cheltuielilor* 27](#_Toc166844982)

[*5.3.2* *Categorii și plafoane de cheltuieli eligibile* 29](#_Toc166844983)

[*5.3.3* *Categorii de cheltuieli neeligibile* 29](#_Toc166844984)

[*5.3.4* *Opțiuni de costuri simplificate. Costuri directe și costuri indirecte* 30](#_Toc166844985)

[*5.3.5* *Opțiuni de costuri simplificate. Costuri unitare/sume forfetare și rate forfetare* 30](#_Toc166844986)

[*5.3.6* *Finanțare nelegată de costuri* 30](#_Toc166844987)

[5.4. Valoarea minimă și maximă eligibilă/nerambursabilă a unui proiect 30](#_Toc166844988)

[5.5. Cuantumul cofinanțării acordate 31](#_Toc166844989)

[5.6. Durata proiectului 31](#_Toc166844990)

[5.7. Alte cerințe de eligibilitate a proiectului 31](#_Toc166844991)

[6. INDICATORI DE ETAPĂ 32](#_Toc166844992)

[7. COMPLETAREA ȘI DEPUNEREA CERERILOR DE FINANȚARE 32](#_Toc166844993)

[7.1. Completarea formularului cererii 32](#_Toc166844994)

[7.2. Limba utilizată în completarea cererii de finanțare 33](#_Toc166844995)

[7.3. Metodologia de justificare și detaliere a bugetului cererii de finanțare 33](#_Toc166844996)

[7.4. Anexe și documente obligatorii la depunerea cererii 33](#_Toc166844997)

[7.5. Aspecte administrative privind depunerea cererii de finanțare 36](#_Toc166844998)

[7.6. Anexele și documente obligatorii la momentul contractării 36](#_Toc166844999)

[7.7. Renunțarea la cererea de finanțare 39](#_Toc166845000)

[8. PROCESUL DE EVALUARE, SELECȚIE ȘI CONTRACTARE A PROIECTELOR 39](#_Toc166845001)

[8.1. Principalele etape ale procesului de evaluare, selecție și contractare 39](#_Toc166845002)

[8.2. Conformitate administrativă – Declarația Unică 39](#_Toc166845003)

[8.3. Etapa de evaluare preliminară – dacă este cazul (specific pentru intervențiile FSE+) 40](#_Toc166845004)

[8.4. Evaluarea tehnică și financiară. Criterii de evaluare tehnică și financiară 40](#_Toc166845005)

[8.5. Aplicarea pragului de calitate 40](#_Toc166845006)

[8.6. Aplicarea pragului de excelență 41](#_Toc166845007)

[8.7. Notificarea rezultatului evaluării tehnice și financiare 41](#_Toc166845008)

[8.8. Contestații 41](#_Toc166845009)

[8.9. Contractarea proiectelor 50](#_Toc166845010)

[*8.9.1* *Verificarea îndeplinirii condițiilor de eligibilitate* 50](#_Toc166845011)

[*8.9.2* *Decizia de acordare/respingere a finanțării* 42](#_Toc166845012)

[*8.9.3* *Definitivarea planului de monitorizare al proiectului* 43](#_Toc166845013)

[*8.9.4* *Semnarea contractului de finanțare /emiterea deciziei de finanțare* 43](#_Toc166845014)

[9. ASPECTE PRIVIND CONFLICTUL DE INTERESE 43](#_Toc166845015)

[10. ASPECTE PRIVIND PRELUCRAREA DATELOR CU CARACTER PERSONAL 44](#_Toc166845016)

[11. ASPECTE PRIVIND MONITORIZAREA TEHNICĂ ȘI RAPOARTELE DE PROGRES 44](#_Toc166845017)

[11.1. Rapoartele de progres 45](#_Toc166845018)

[11.2. Vizitele de monitorizare 45](#_Toc166845019)

[11.3. Mecanismul specific indicatorilor de etapă. Planul de monitorizare 46](#_Toc166845020)

[12. ASPECTE PRIVIND MANAGEMENTUL FINANCIAR 47](#_Toc166845021)

[12.1. Mecanismul cererilor de prefinanțare 47](#_Toc166845022)

[12.2. Mecanismul cererilor de plată 48](#_Toc166845023)

[12.3. Mecanismul cererilor de rambursare 49](#_Toc166845024)

[12.4. Graficul cererilor de prefinanțare/plată/rambursare 49](#_Toc166845025)

[12.5. Vizitele la fața locului 49](#_Toc166845026)

[13. MODIFICAREA GHIDULUI SOLICITANTULUI 50](#_Toc166845027)

[13.1. Aspectele care pot face obiectul modificărilor prevederilor ghidului solicitantului 50](#_Toc166845028)

[13.2. Condiții privind aplicarea modificărilor pentru cererile de finanțare aflate în procesul de selecție (condiții tranzitorii) 50](#_Toc166845029)

[14. ANEXE 51](#_Toc166845030)

# **PREAMBUL, ABREVIERI ȘI GLOSAR**

## **Preambul**

Acest document se aplică apelului de proiecte cu numărul *PR/NE/2024/P1/RSO1.1/1/2 - Infrastructuri CDI* – Prioritatea 1: Nord-Est – O regiune mai competitivă, mai inovativă, *Obiectiv Specific 1.1 Dezvoltarea și creșterea capacităților de cercetare și inovare și adoptarea tehnologiilor avansate*, în cadrul Programului Regional Nord-Est 2021-2027.

Apelurile de proiecte se lansează prin sistemul informatic MySMIS2021/SMIS2021+.

Interpretarea informațiilor incluse în documentația de finanțare se realizează sistematic, în conformitate cu prevederile prezentului document, respectiv a *Ghidului Solicitantului – Condițiilor de finanțare în cadrul apelului de proiecte cu numărul PR/NE/2024/P1/RSO1.1/1/2 - Infrastructuri CDI cu modificările şi completările ulterioare*, aprobat și publicat pe site-ul https://regionordest.ro/.

Prezentul document se adresează tuturor potențialilor solicitanți pentru apelul de proiecte mai sus menționat.

Aspectele cuprinse în acest document ce derivă din Programul Regional Nord-Est 2021-2027 și modul său de implementare, vor fi interpretate de către Autoritatea de Management pentru Programul Regional Nord-Est cu respectarea legislației în vigoare și folosind metoda de interpretare sistematică.

**IMPORTANT**

Vă recomandăm ca înainte de a începe completarea cererii de finanțare, să vă asigurați că ați parcurs toate informațiile prezentate în acest document, anexele specifice și prevederile legislației naționale și comunitare specifice și să vă asigurați că ați înțeles toate aspectele legate de specificul intervențiilor finanțate.

Acest document prevalează asupra extraselor din ghid incluse în MySMIS2021/SMIS2021+.

Vă recomandăm ca până la data limită de depunere a cererilor de finanțare în cadrul prezentului apel de proiecte, să consultați periodic pagina de internet <https://regionordest.ro/> pentru a urmări eventualele modificări ale condițiilor de finanțare, precum și alte comunicări/clarificări pentru accesarea fondurilor în cadrul Programului Regional Nord-Est 2021-2027.

Pentru a facilita procesul de completare și transmitere a cererilor de finanțare, la sediul Agenției pentru Dezvoltare Regională Nord-Est (ADR Nord-Est) funcționează un Birou Regional de Informare, unde solicitanții pot fi asistați, în mod gratuit, în clarificarea unor aspecte legate de completarea și pregătirea acestora. Solicitanții de finanțare pot formula solicitări de clarificări în ceea ce privește datele/informațiile cuprinse în prezentul ghid, inclusiv anexele acestuia, pe întreaga durată a apelului de proiecte, începând cu data deschiderii apelului până la data închiderii acestuia, astfel:

-La sediul Biroului Regional de Informare din Piatra Neamț, Str. Lt. Drăghescu, nr. 9

-Prin telefon, apelând numărul 0233224167

-Prin email, la  adresa [info@adrnordest.ro](mailto:info@adrnordest.ro).

Termenul de răspuns la solicitările electronice este de 10 zile lucrătoare de la data transmiterii solicitării.

Întrebările frecvente și răspunsurile la acestea vor fi publicate periodic pe pagina web a programului Regio Nord-Est, la adresa [https://regionordest.ro/intrebari-frecvente/](https://regionordest.ro/).

## **Abrevieri**

|  |  |  |
| --- | --- | --- |
| **Nr. crt.** | **Abreviere** | **Explicație** |
| 1. | ADR Nord-Est | Agenția pentru Dezvoltare Regională Nord-Est |
| 2. | AM PR Nord-Est | Autoritatea de Management pentru Programul Regional Nord-Est |
| 3. | CDI | Cercetare - Dezvoltare - Inovare |
| 4. | DNSH | Principiul de „a nu prejudicia în mod semnificativ” (*Do No Significant Harm*) |
| 5. | ECCP | Platforma Europeană de Colaborare în domeniul Clusterelor *(European Cluster Collaboration Platform)* |
| 6. | ERRIN | Rețeaua de Cercetare și Inovare a Regiunilor Europene *(European Regions Research and Innovation Network)* |
| 7. | FEDR | Fondul European de Dezvoltare Regională |
| 8. | MCID | Ministerul Cercetării, Inovării și Digitalizării |
| 9. | OMCID | Ordin al Ministrului Cercetării, Inovării și Digitalizării |
| 10. | PT | Proiect tehnic de execuție |
| 11. | RIS3 Nord-Est | Strategia de Cercetare și Inovare pentru Specializare Inteligentă a Regiunii Nord-Est |

## **Glosar**

În sensul prezentului Ghid, următorii termeni se folosesc cu următoarele înțelesuri:

|  |  |  |
| --- | --- | --- |
| **Nr. crt.** | **Termen** | **Definiție** |
|  | Activitate de bază în cadrul unui proiect | Activitate sau pachet de activități declarate de către beneficiar ca fiind principale sau de referință pentru un proiect, care se verifică de către autoritatea de management/organismul intermediar, după caz, în etapa de contractare, la momentul întocmirii planului de monitorizare al proiectului și care trebuie să respecte următoarele condiții cumulative:  (i) are legătură directă cu obiectul proiectului pentru care se acordă finanțarea și contribuie în mod direct și semnificativ la realizarea obiectivelor și la obținerea rezultatelor acestuia;  (ii) se regăsește în cererea de finanțare sub forma activităților eligibile obligatorii specificate în Ghidul Solicitantului;  (iii) nu face parte din activitățile conexe, așa cum sunt acestea definite în Ghidul Solicitantului;  (iv) bugetul estimat alocat activității sau pachetului de activități reprezintă minimum 50% din bugetul eligibil al proiectului. |
|  | Activitate economică | Reprezintă orice activitate care constă în furnizarea de bunuri, servicii și lucrări pe o piață; în cazul organizațiilor de cercetare, se consideră că acestea desfășoară activități economice dacă activitățile economice consumă exact aceiași factori (de exemplu, materiale, echipamente, forță de muncă și capital fix) ca și activitățile neeconomice, iar capacitatea alocată în fiecare an unor astfel de activități economice depășește 20 % din capacitatea anuală globală a entității respective. |
|  | Ajutoare/ajutor de stat | Orice măsură care îndeplinește toate criteriile prevăzute la art. 107 alin. (1) din Tratatul privind funcționarea Uniunii Europene (TFUE), respectiv să implice transferul de resurse de stat, să se materializeze într-un avantaj economic de care întreprinderea nu ar fi beneficiat în mod normal, să fie selectiv și să aibă un efect potențial asupra concurenței şi comerțului între Statele Membre |
|  | Apel de proiecte | Invitație publică adresată de către autoritatea de management categoriilor de solicitanți eligibili stabiliți prin Ghidul Solicitantului, în vederea transmiterii cererilor de finanțare, în cadrul uneia sau mai multor priorități din cadrul programului. |
|  | Cerere de finanțare | Document standardizat, disponibil în sistemul informatic MySMIS2021/SMIS2021+, prin care este solicitat sprijin financiar în cadrul oricăruia dintre programele cofinanțate din Fondul european de dezvoltare regională, Fondul de coeziune, Fondul social european Plus și Fondul pentru o tranziție justă în perioada de programare 2021-2027, în condițiile aplicabile apelului de proiecte în care se solicită finanțare, pentru acoperirea totală sau parțială a costurilor de realizare ale unui proiect și este însoțit de anexe și documentele specificate în Ghidul Solicitantului aplicabil fiecărui apel de proiecte; în cadrul cererii de finanțare este prezentat detaliat proiectul, este argumentată necesitatea lui, sunt prezentate avantajele sale, planul de activități, planul de achiziții, bugetul proiectului, indicatorii de realizare și de rezultat, precum și orice alte elemente necesare, prevăzute în Ghidul Solicitantului și care sunt cuprinse în sistemul informatic MySMIS2021/SMIS2021+ . |
|  | Dată lansare apel de proiecte | Data de la care solicitanții pot depune cereri de finanțare în cadrul apelului de proiecte deschis în sistemul informatic MySMIS2021/SMIS2021+ de către autoritatea de management. |
|  | Declarație unică a solicitantului/ partenerului/liderului de parteneriat | Declarație pe propria răspundere a solicitantului, sub incidența prevederilor legale care privesc falsul în declarații și falsul intelectual, prin care acesta declară că a respectat toate cerințele pentru depunerea cererii de finanțare și îndeplinește condițiile de eligibilitate prevăzute în Ghidul Solicitantului și se angajează ca în situația în care proiectul este admis la contractare să prezinte toate documentele justificative pentru a face dovada îndeplinirii condițiilor de eligibilitate, sub sancțiunea respingerii finanțării |
|  | Indicatori de etapă | Repere cantitative, valorice, sau calitative față de care este monitorizat și evaluat, într-o manieră obiectivă și transparentă, progresul implementării unui proiect; în funcție de natura proiectelor, indicatorii de etapă pot reprezenta: realizarea unor activități sau sub-activități din proiect, atingerea unor stadii de implementare sau de execuție tehnică sau financiară pre-stabilite, precum și stadii sau valori intermediare ale indicatorilor de realizare. |
|  | Întreprindere | Orice entitate care desfășoară o activitate economică, indiferent de statutul juridic, de modul de finanțare sau de existența unui scop lucrativ al acesteia |
|  | Întreprinderi mici și mijlocii | înseamnă întreprinderile care îndeplinesc criteriile prevăzute în Anexa I la Regulamentul (UE) nr. 651/2014, respectiv:  a) întreprindere mică - întreprindere care are mai puțin de 50 de salariați și a cărei cifră de afaceri anuală și/sau al cărei bilanț anual total nu depășește 10 milioane euro, în conformitate cu prevederile anexei 1 la Regulamentul (UE) nr. 651/2014;  b) întreprindere mijlocie - întreprindere care are mai puțin de 250 de salariați și a cărei cifră de afaceri anuală nu depășește 50 milioane de euro și/sau al cărei bilanț anual total nu depășește 43 milioane euro, în conformitate cu prevederile Regulamentului (UE) nr. 651/2014 |
|  | MySMIS2021/ SMIS2021+ | Sistem de înregistrare și de stocare sub formă informatizată a datelor referitoare la fiecare operațiune, necesare monitorizării, evaluării, gestiunii financiare, verificărilor si auditurilor, incluzând, dacă este aplicabil, datele despre diverși participanți la operațiunile finanțate din fonduri nerambursabile în cadrul programelor operaționale gestionate la nivel național. |
|  | Perioada de implementare a proiectului | Este perioada cuprinsă între data semnării contractului de finanțare (la care se adaugă, dacă este cazul, și perioada de desfășurare a activităților înainte de semnarea contractului de finanțare, conform regulilor de eligibilitate a cheltuielilor) și data efectuării ultimei plății de către AM PR Nord-Est sau data ultimei zile din perioada de implementare a proiectului stabilită prin contract, oricare dintre ele are loc mai întâi. |
|  | Perioada de durabilitate a proiectului | Este perioada de cinci ani calculată de la efectuarea plății finale în cadrul contractului de finanțare. |
|  | Plan de monitorizare a proiectului | Plan inclus în contractul de finanțare, după caz, prin care se stabilesc indicatorii de etapă care se vor monitoriza de către autoritatea de management pe parcursul implementării proiectului, modul de verificare al acestora, precum țintele finale asumate pentru indicatorii de realizare și de rezultat care vor fi atinse în urma implementării proiectului. |
|  | Prag de calitate | Prag minim de la care se consideră că un proiect îndeplinește condițiile minime necesare pentru a fi finanțat din fonduri externe nerambursabile. |

Pentru abrevieri și termeni specifici se poate consulta **Anexa 3** - *Glosar de termeni specifici*, la prezentul ghid.

# **ELEMENTE DE CONTEXT**

## **Informații generale Program**

Programul Regional pentru Regiunea Nord-Est (PR Nord-Est) 2021-2027 este un document strategic de programare care acoperă domeniile: **specializare inteligentă și inovare**, competitivitate, digitalizare, eficiență energetică, dezvoltare urbană, mobilitate și conectivitate, protecția naturii și a biodiversității, infrastructură educațională, turism și cultură/patrimoniu cultural.

Programul își propune derularea în Regiunea Nord-Est a unei dezvoltări echilibrate, bazate pe un proces de creștere economică inteligent, durabil și incluziv, care să conducă la creșterea calității vieții și reducerea decalajelor de dezvoltare intra și inter regionale. Programul va finanța proiecte în județele Suceava, Botoșani, Neamț, Iași, Bacău și Vaslui.

Programul Regional Nord-Est este unul dintre programele aferente Acordului de parteneriat nr. 2021RO16FFPA001, prin care se pot accesa fondurile europene structurale de investiții provenite din Fondul European pentru Dezvoltare Regională (FEDR). Programul a fost aprobat prin decizia Comisiei Europene nr. C(2022) 7637 din 21.10.2022.

## **Prioritatea/Fond/Obiectiv de politică/Obiectiv specific**

Acest apel de proiecte este organizat în cadrul **Priorității 1 „Nord-Est - O regiune mai competitivă, mai inovativă”** din PR Nord-Est 2021-2027, **Obiectivul de Politică 1** - O Europă mai competitivă și mai inteligentă, prin promovarea unei transformări economice inovatoare și inteligente și a conectivității TIC regionale.

|  |  |
| --- | --- |
| **Obiectiv specific** | **OS 1.1** Dezvoltarea și creșterea capacităților de cercetare și inovare și adoptarea tehnologiilor avansate (FEDR) |

|  |  |
| --- | --- |
| **Operațiunea** | **2.** Activități CDI în colaborare cu IMM și investiții în organizațiile CDI publice și universități, orientate spre nevoile identificate în procesul de descoperire antreprenorială regional |

Operațiunea va fi implementată prin două apeluri distincte astfel:

|  |  |
| --- | --- |
| **Apel 1** | Activități CDI și investiții în organizațiile CDI publice și universități |
| **Apel 2** | Activități CDI în colaborare efectivă cu IMM-uri |

**Prezentul ghid este aplicabil doar apelului 1 - Activități CDI și investiții în organizațiile CDI publice și universități.**

Intervențiile propuse vor contribui la consolidarea capacității și creșterea performanțelor ecosistemului regional de cercetare-inovare, prin acțiuni menite să sprijine activități CDI și investiții pentru implementarea unor soluții de specializare inteligentă, inclusiv încurajarea colaborării cercetare-industrie.

În cadrul acestui Obiectiv Specific (OS) sunt vizate proiecte din domeniile, și în conformitate cu Strategia de Specializare Inteligentă (RIS3) Nord-Est 2021-2027 (**Anexa 4** *– Lista domeniilor și subdomeniilor de specializare inteligentă ale Regiunii Nord-Est*), a căror implementare contribuie la obiectivele programului.

Pentru a crește capacitatea ecosistemului de cercetare de a răspunde unor nevoi reale identificate de industrie și în procesul de descoperire antreprenorială regional, prin program vor fi sprijinite proiecte ale organizațiilor CDI regionale, care vizează Activități CDI și investiții în organizațiile CDI publice și universități (**Apel 1**) incluse în[**Foaia de parcurs națională a infrastructurilor de cercetare actualizată în anul 2021**](https://www.old.research.gov.ro/ro/articol/5500/cercetarii-selectate-in-roadmap-2017-i-a-celor-nou-propuse-pentru-includere-in-roadmap-ul-na-ional-respectiv-actualizarea-foii-de-parcurs-nationale-pentru-infrastructuri-de-cercetare-2021), conform OMCID nr. 624/03.10.2017 și OMCID nr. 324/09.07.2021, și Activități CDI în colaborare efectivă cu IMM (**Apel 2**).

În cadrul **apelului 2**, solicitanții de finanțare eligibili vor fi reprezentați de organizațiile publice de cercetare în parteneriat cu IMM-uri. În cadrul apelului, **se vor valorifica rezultatele obținute în apelul 1**, și **activitățile propuse vor avea drept scop implementarea de proiecte CDI în colaborare efectivă cu mediul privat**, cu șanse sporite de comercializare a rezultatelor acestora.

## **Reglementări europene și naționale, cadrul strategic, documente programatice aplicabile**

În elaborarea cererilor de finanțare aferente apelului de proiecte nr. *PR/NE/2024/P1/RSO1.1/1/2 - Infrastructuri CDI* se vor avea în vedere atât reglementările europene și naționale în domeniu, cât și alte documente programatice și de planificare specifice la nivel european, național și regional, dintre care menționăm:

**Reglementări europene:**

* **Carta drepturilor fundamentale a Uniunii Europene (2012/C 326/02);**
* **Comunicarea Comisiei C(2021) 373/1 16 septembrie 2021**. Orientări tehnice referitoare la imunizarea infrastructurii la schimbările climatice în perioada 2021-2027;
* **Comunicare a Comisiei C(2022) 7388 final din 19.10.2022.** Cadrul pentru ajutoarele de stat pentru cercetare, dezvoltare și inovare
* **Comunicare a Comisiei C(2021) 1054 final din 12 februarie 2021**. Orientări tehnice privind aplicarea principiului de ”a nu prejudicia în mod semnificativ” în temeiul Regulamentului privind Mecanismul de redresare și reziliență;
* **Convenția ONU privind Drepturile Persoanelor cu Dizabilități adoptată la 13 decembrie 2006** de către Adunarea Generală a ONU;
* **Directiva (UE) 54/2006 a Parlamentului European şi a Consiliului din 5 iulie 2006** privind punerea în aplicare a principiului egalităţii de şanse şi al egalității de tratament între bărbați şi femei în materie de încadrare în muncă şi de muncă(reformă);
* **Directiva (UE) 113/2004 a Consiliului din 13 decembrie 2004** de aplicare a principiului egalității de tratament între femei şi bărbați privind accesul la bunuri şi servicii şi furnizarea de bunuri şi servicii;
* **Directiva (UE) 79/7 a Consiliului din 19 decembrie 1978** privind aplicarea treptată a principiului egalității de tratament între bărbați şi femei în domeniul securității sociale;
* **Directiva (UE) 2000/78/CE din 27 noiembrie 2000** de creare a unui cadru general în favoarea egalității de tratament în ceea ce privește încadrarea în muncă și ocuparea forței de muncă;
* **Directiva (UE) 882/2019 a Parlamentului European și a Consiliului din 17 aprilie 2019** privind cerințele de accesibilitate aplicabile produselor și serviciilor;
* **Directiva (UE) 43/2000 a Consiliului din 29 iunie 2000**, cu privire la implementarea principiului tratamentului egal între persoane indiferent de originea rasială sau etnică;
* **Regulamentul (UE) nr. 651/2014 al Comisiei din 17 iunie 2014** de declarare a anumitor categorii de ajutoare compatibile cu piaţa internă în aplicarea articolelor 107 şi 108 din Tratat, publicat în Jurnalul Oficial al Uniunii Europene L 187 din 26.06.2014, cu modificările şi completările ulterioare;
* **Regulamentul (UE, Euratom) 2018/1046 al Parlamentului European și al Consiliului din 18 iulie 2018** privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012;
* **Regulamentul (UE) 852/2020 al Parlamentului European și al Consiliului din 18 iunie 2020** privind instituirea unui cadru care să faciliteze investițiile durabile și de modificare a Regulamentului (UE) 2019/2088 și a actelor delegate subsecvente
* **Regulamentul (UE, Euratom) 2093/2020 AL CONSILIULUI din 17 decembrie 2020** de stabilire a cadrului financiar multianual pentru perioada 2021-2027;
* **Regulamentul (UE) 1058/2021 al Parlamentului European și al Consiliului din 24 iunie 2021** privind Fondul european de dezvoltare regională și Fondul de coeziune
* **Regulamentul (UE) 1060/2021 al Parlamentului European și al Consiliului din 24 iunie 2021** de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, cu modificările și completările ulterioare;
* **Regulamentul delegat (UE) 2139/2021 de completare a Regulamentului (UE) 2020/852** al Parlamentului European și al Consiliului prin stabilirea criteriilor tehnice de examinare pentru a determina condițiile în care o activitate economică se califică drept activitate care contribuie în mod substanțial la atenuarea schimbărilor climatice sau la adaptarea la schimbările climatice și pentru a stabili dacă activitatea economică respectivă aduce prejudicii semnificative vreunuia dintre celelalte obiective de mediu.

**Reglementări naționale:**

* **Hotărârea Guvernului nr. 907 din 29 noiembrie 2016** privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice;
* **Hotărârea Guvernului nr. 873 din 6 iulie 2022** privind regulile de eligibilitate a cheltuielilor efectuate în cadrul operațiunilor finanțate prin Fondul european de dezvoltare regională, Fondul social european și Fondul de coeziune;
* **Legea nr. 31 din 16 noiembrie 1990** privind societățile, cu modificările şi completările ulterioare;
* **Legea nr. 50 din 29 iulie 1991** privind autorizarea executării lucrărilor de construcții, cu modificările şi completările ulterioare
* **Legea nr. 10** **din 18 ianuarie 1995** privind calitatea în construcții, cu modificările şi completările ulterioare;
* **Legea nr. 202 din 19 aprilie 2002** privind egalitatea de șanse între femei şi bărbați, cu modificările și completările ulterioare;
* **Legea nr. 500 din 13 august 2002** privind finanțele publice,cu modificările și completările ulterioare;
* **Legea nr. 315** **din** **28 iunie 2004** privind dezvoltarea regională în România, cu modificările și completările ulterioare;
* **Legea nr. 346 din 14 iulie 2004** privind stimularea înființării și dezvoltării întreprinderilor mici și mijlocii, cu modificările și completările ulterioare;
* **Legea nr. 286 din 24 iulie 2009** privind Codul Penal,cu modificările și completările ulterioare
* **Legea nr. 292** **din 3 decembrie 2018** privind evaluarea impactului anumitor proiecte publice și private asupra mediului;
* **Legea nr. 183 din 10 iunie 2024** privind statutul personalului de cercetare, dezvoltare și inovare;
* **Ordinul nr. 269 din 20 februarie 2020**, al Ministerului Mediului, Apelor și Pădurilor privind aprobarea ghidului general aplicabil etapelor procedurii de evaluare a impactului asupra mediului, a ghidului pentru evaluarea impactului asupra mediului în context transfrontalier şi a altor ghiduri specifice pentru diferite domenii şi categorii de proiecte.
* **Ordinul nr. 1777 din 3 mai 2023** privind aprobarea conținutului/modelului/ formatului/structurii-cadru pentru documentele prevăzute la art. 4 alin. (1) teza întâi, art. 6 alin. (1) şi (3), art. 7 alin. (1) şi art. 17 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare şi digitalizare pentru gestionarea fondurilor europene aferente Politicii de coeziune 2021 – 2027.
* **Ordonanța de Urgență nr. 61/2008** privind implementarea principiului egalității de tratament între femei şi bărbați în ceea ce privește accesul la bunuri şi servicii şi furnizarea de bunuri şi servicii, cu modificările și completările ulterioare.
* **Ordonanță de Urgență nr. 66/2011** privind prevenirea, constatarea şi sancționarea neregulilor apărute în obținerea şi utilizarea fondurilor europene şi/sau a fondurilor publice naţionale aferente acestora;
* **Ordonanța de Urgență nr. 77/2014** privind procedurile naţionale în domeniul ajutorului de stat, precum şi pentru modificarea şi completarea Legii concurenței nr. 21/1996, cu modificările şi completările ulterioare;
* **Ordonanța de Urgență a Guvernului nr. 88/2020** privind instituirea unor măsuri, precum și acordarea unui sprijin financiar pentru pregătirea portofoliului de proiecte în domenii strategice considerate prioritare pentru perioada de programare 2021-2027, destinat finanțării prin Programul operațional Asistență tehnică 2014-2020 (POAT 2014-2020) și Programul operațional Infrastructură mare 2014-2020 (POIM)
* **Ordonanța de Urgență a Guvernului nr. 122/2020** privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România;
* **Ordonanța nr. 137/2000** privind prevenirea şi sancționarea tuturor formelor de discriminare;
* **Ordonanța de Urgență a Guvernului nr. 133/2021** privind gestionarea financiară a fondurilor europene în perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* **Ordonanță de Urgență nr. 23/2023** privind instituirea unor masuri de simplificare si digitalizare pentru gestionarea fondurilor europene aferente Politicii de coeziune 2021-2027, cu modificările și completările ulterioare;
* **Ordonanţa nr. 57 din 16 august 2002** privind cercetarea ştiinţifică şi dezvoltarea tehnologică;
* **Ordonanţa de Urgenţă a Guvernului nr. 113/2023** privind modificarea unor acte normative în domeniul fondurilor externe nerambursabile aferente perioadei de programare 2021-2027.

**DOCUMENTE PROGRAMATICE (PROGRAME, STRATEGII, PLANURI):**

* Programul Regional al Regiunii de Dezvoltare Nord-Est 2021-2027;
* Strategia de Cercetare și Inovare pentru Specializare Inteligentă a Regiunii Nord-Est (RIS3 Nord-Est)

# **ASPECTE SPECIFICE APELULUI DE PROIECTE**

## **Tipul de apel**

**Apelul de proiecte 1** - Activități CDI și investiții în organizațiile CDI publice și universități va fi unul necompetitiv, cu termen limită de depunere și cu următoarele reguli:

✓ Apelul se deschide după cel puțin 3 luni de la data publicării ghidului solicitantului;

✓ Termenul maxim de depunere a cererilor de finanțare este de 3 luni de la data deschiderii apelului de proiecte în MySMIS2021/SMIS2021+, cu posibilitate de prelungire;

✓ Vor fi respinse proiectele care nu întrunesc un prag minim de 70 de puncte în etapa de evaluare tehnică și financiară.

Proiectele pot fi depuse doar în perioada menționată în cadrul **Secțiunii 4** a prezentului document.

## **Forma de sprijin (granturi; instrumentele financiare; premii)**

Forma de sprijin acordat în cadrul prezentului apel de proiecte o reprezintă grantul nerambursabil, în conformitate cu prevederile PR Nord-Est, a regulamentelor UE 1058/2021, 1060/2021 și 1046/2018.

## **Bugetul alocat apelului de proiecte**

Alocarea financiară aferentă prezentului apel de proiecte este de 32,6 milioane euro (FEDR + Contribuție națională), din care 27.710.000 euro din FEDR și 4.890.000 euro contribuție națională (BS + contribuție proprie solicitant).

Pentru transformarea din euro în lei a alocării în aplicația MySMIS2021/SMIS2021+ este utilizat cursul InforEuro din luna publicării ghidului, respectiv luna **iunie 2024**: **1 euro = 4.9764 lei**.

## **Rata de cofinanțare**

Rata de cofinanțare acordată din Fondul European de Dezvoltare Regională (FEDR) este de 85% din valoarea cheltuielilor eligibile ale proiectului, iar rata de cofinanțare din bugetul de stat reprezintă maximum 13% din valoarea cheltuielilor eligibile ale proiectului. Cofinanțarea din partea solicitantului este de minimum 2% din valoarea cheltuielilor eligibile.

## **Zona/zonele geografică(e) vizată(e) de apelul de proiecte**

Proiectele finanțate în cadrul acestui apel vor fi implementate în mediul urban și/sau rural, în Regiunea de Dezvoltare Nord-Est, respectiv județele Bacău, Botoșani, Iași, Neamț, Suceava și Vaslui.

## **Acțiuni sprijinite în cadrul apelului**

Prin această intervenție vor fi sprijinite proiecte care vor avea drept scop dezvoltarea activității CDI orientată spre nevoile pieței, De asemenea, se are în vedere stimularea organizațiilor CDI de a utiliza infrastructura finanțată pentru activități economice, cel puțin până la finalizarea perioadei de durabilitate a investiției.

Având în vedere domeniile de intervenție aferente Priorității 1 din Programul Regional Nord-Est 2021-2027[[1]](#footnote-1), preluate din Anexa I a Regulamentului (UE) nr. 1060/2021[[2]](#footnote-2), activitățile sprijinite, care se încadrează în domeniile de specializare inteligentă ale Regiunii Nord-Est, sunt prezentate succint mai jos în corespondență cu codurile aferente[[3]](#footnote-3):

* activități de cercetare-dezvoltare-inovare (CDI) independentă (non-economică) orientate spre nevoile identificate în procesul regional de descoperire antreprenorială aferent RIS3 Nord-Est (menționate în Anexa 8 la ghidul solicitantului) (*cod de intervenție 012*3),
* investiții necesare implementării activității CDI independentă (*cod de intervenție 004 și 008* 3),
* studii de fezabilitate pregătitoare pentru activitățile de cercetare (*cod de intervenție 012*3),
* studii de marketing, management drept de proprietate intelectuală (DPI) (*cod de intervenție 012*3),
* activități pentru diseminarea rezultatelor cercetării (*cod de intervenție 012*3),
* cooperare internațională (*cod de intervenție 012*3).

Aceste activități sunt detaliate în **Secțiunea 5.2.2** din prezentul ghid.

## **Grup țintă vizat de apelul de proiecte**

Grupul țintă aferent acestui apel de proiecte este reprezentat de organizațiile publice de cercetare selectate în Roadmap-ul Național al Infrastructurilor de cercetare din România și IMM-uri.

## **Indicatori**

În vederea cuantificării indicatorilor de realizare și de rezultat din prezenta secțiune, se va avea în vedere **Ghidul pentru monitorizarea indicatorilor Programului Regional Nord-Est 2021-2027**, care poate fi accesat la următoarea adresă: <https://regionordest.ro/documente-suport/>.

|  |  |
| --- | --- |
|  | **ATENȚIE!**  Nu se acceptă identificarea și cuantificarea, în cadrul cererii de finanțare, a altor indicatori în afara celor menționați în cadrul secțiunii 3.8.1, 3.8.2 și 3.8.3.  Valorile preconizate trebuie să fie realiste, realizabile și măsurabile.  Indicatorii de realizare, cei de rezultat specifici programului și cei suplimentari vor face obiectul monitorizării implementării și performanței investițiilor propuse prin proiect, iar neîndeplinirea sau îndeplinirea parțială a acestora ar putea conduce la recuperarea finanțării proporțional cu gradul de neîndeplinire, în conformitate cu prevederile OUG nr. 66/2011, cu modificările şi completările ulterioare. |

### ***Indicatori de realizare***

|  |  |  |  |  |
| --- | --- | --- | --- | --- |
| **Cod indicator** | | **Denumire indicator** | **Unitate de măsură** | **Măsurarea și raportarea indicatorului** |
| RCO 06 | | Cercetători care lucrează în centre de cercetare care beneficiază de sprijin | ENI(echivalent normă întreagă) anual | Valoarea realizată se calculează pentru anul semnării contractului de finanțare, luând în considerare perioada anuală (calendaristică) imediat anterioară datei semnării contractului.  Valorile realizate se raportează pe toată perioada de implementare, până la data plății finale către beneficiar. |
|  | **Notă!**  **RCO06**: Unitatea de măsură pentru indicatorul RCO06 este echivalent normă întreagă (ENI). Acest indicator reprezintă numărul de cercetători care utilizează direct, în activitatea lor, infrastructura de cercetare și/sau echipamentele pentru care se acordă sprijinul, în cadrul entităților sprijinite. Nu vor fi numărate posturile vacante de cercetare și dezvoltare și nici personalul de sprijin/auxiliar (și anume posturile care nu sunt direct implicate în activități de cercetare și dezvoltare).  Se va cuantifica numărul de cercetători încadrați conform Legii nr. 183 din 10 iunie 2024 privind statutul personalului de cercetare, dezvoltare și inovare.  Pentru calculul ENI anual se folosește numărul de ore de lucru normative/ statutare pe an în România de 40 ore/ săptămână timp de 52 săptămâni. În calculul ENI se iau în calcul zilele lucrate și zilele de concediu legal (toate tipurile de concediu plătit la care dă dreptul legislația în vigoare), dar nu se iau în calcul zilele de concediu fără plată, zile în care se consideră raportul de muncă suspendat. Calculul se efectuează atât pentru angajații cu normă întreagă, cât și pentru salariatul cu normă parțială. Orele suplimentare efectuate de persoanele angajate cu normă întreagă nu se contabilizează pentru raportarea indicatorului, deoarece o persoană nu poate efectua mai mult de un ENI anual. Pentru persoanele angajate cu normă parțială efectuarea de ore suplimentare este interzisă de Codul Muncii, art. 105, pentru contractele de muncă cu timp parțial.  Formula: ENI anual= Σ număr ore lucrate în proiect în timpul unui an (incluzând și 8h pentru fiecare zi de concediu legal daca este cazul)/ (52 săptămâni\* 40 ore/săptămână).  Valoarea indicatorului RCO06 asumată la depunerea cererii de finanțare va fi raportată pe întreaga perioadă de implementare a proiectului. La finalul implementării proiectului valoarea medie a indicatorului nu trebuie să fie mai mică decât valoarea asumată inițial. Pentru fiecare cercetător, pentru calcularea mediei, ENI anual se calculează pentru fiecare an calendaristic de implementare al proiectului *(de exemplu, dacă perioada de implementare a proiectului începe pe 1 aprilie 2025, primul an de implementare al proiectului va fi cuprins între 1 aprilie 2025 – 31 martie 2026)*.  La completarea cererii de finanțare în sistemul electronic MySMIS2021/SMIS2021+, valoarea indicatorului RCO 06 se va completa cu o valoare mai mare sau egală cu 8. | | | | |

### ***Indicatori de rezultat***

|  |  |  |  |
| --- | --- | --- | --- |
| **Cod indicator** | **Denumire indicator** | **Unitate de măsură** | **Măsurarea și raportarea indicatorului** |
| RCR 08 | Publicații ale proiectelor care beneficiază de sprijin | număr publicații | Valoarea realizată este raportată la cel mult un an fiscal de la data finalizării implementării investiției, respectiv data plății finale către beneficiar. |

|  |  |
| --- | --- |
|  | **Notă!**  **RCR 08**: reprezintă numărul de publicații din proiectele susținute în domeniile RIS3 vizate de proiect. Publicațiile pot fi articole științifice, capitole de cărți sau cărți (incluzând co-publicații), iar contribuția proiectului susținut ar trebui să fie clar identificabilă. Indicatorul acoperă lucrările care au fost trimise și acceptate pentru revizuire de către publicațiile de recenzie. Valorificarea rezultatelor de cercetare obținute ca urmare a implementării proiectului se va face prin publicarea acestora de către organizația de cercetare individual, sau în colaborare cu IMM-uri.  La completarea cererii de finanțare în sistemul electronic MySMIS2021/SMIS2021+, valoarea indicatorului RCO 08 se va completa cu o valoare mai mare sau egală cu 3.  Vor fi încurajate, prin acordarea unui punctaj suplimentar în grila ETF, proiectele care vor viza publicarea de articole științifice în reviste cotate/indexate ISI, cu autor principal din echipa de implementare a proiectului în domeniile RIS3 vizate de proiect. |

### ***Indicatori suplimentari specifici apelului de proiecte***

Indicatorii suplimentari de proiect sunt indicatori specifici ai proiectului ce fac obiectul monitorizării implementării și performanței investiției propuse și se referă la:

|  |  |  |  |  |
| --- | --- | --- | --- | --- |
| **Nr. crt.** | **Denumire indicator** | **Tip** | **Unitate de măsură** | **Țintă** |
| 1. | Demararea unor colaborări efective cu IMM în Apelul 2 - Activități CDI în colaborare efectivă cu IMM | Rezultat | număr | **≥1** |
| 2. | Noi servicii CDI disponibile pentru piață | Rezultat | număr | **≥ 2** |
| 3. | Propuneri de proiecte depuse pentru Orizont Europa | Rezultat | număr | **≥ 1** |

|  |  |
| --- | --- |
|  | **ATENȚIE!**  **Este obligatorie selectarea și asumarea indicatorului suplimentar nr. 1 ce vizează depunerea unei cereri de finanțare în cadrul Apelului 2 - Activități CDI în colaborare efectivă cu IMM. Indicatorul se consideră îndeplinit la semnarea contractului de finanţare pentru apelul 2.**  Termenul de realizare a indicatorilor suplimentari este 1 an fiscal de la data finalizării implementării investiției, respectiv data plății finale către beneficiar.  La completarea cererii de finanțare în MySMIS2021/SMIS2021+, indicatorii suplimentari selectați se vor introduce în tabelul aferent (secțiunea *Indicatori suplimentari proiect - Indicatori suplimentari de rezultat*).  *Vor fi încurajate, prin acordarea unui punctaj suplimentar în grila ETF, proiectele care vor viza realizarea de indicatori suplimentari.* |

## **Rezultatele așteptate**

În cadrul cererii de finanțare se vor selecta rezultatele așteptate ca urmare a implementării proiectului, în corelare cu activitățile propuse prin proiect, de exemplu:

|  |  |  |
| --- | --- | --- |
| **Nr.crt** | **Rezultat** | **Unitate de măsură** |
| 1. | Suprafața construită modernizată/extinsă | mp |
| 2. | Echipamente/dotări noi achiziționate | bucăți |
| 3. | Facilități sau platforme de testare și/sau certificare a produselor/serviciilor/proceselor noi | bucăți |
| 4. | Soluții de cercetare noi identificate care răspund la provocările identificate în Strategia de Cercetare și Inovare pentru Specializare Inteligentă a Regiunii Nord-Est | număr |
| 5. | Parteneriate ce vizează cooperarea externă prin schimburi de bune practici | număr |

|  |  |
| --- | --- |
|  | **ATENȚIE!**  Rezultatele așteptate, vor fi menționate în mod obligatoriu în cadrul fiecărei cereri de finanțare, în corelare cu obiectivele și activitățile incluse în proiect (maximum 5 rezultate).  Rezultatele proiectului vor fi atinse până la finalizarea acestuia, iar progresul în realizarea acestora va fi monitorizat pe durata implementării proiectului.  Rezultatele așteptate trebuie să fie realiste, realizabile, măsurabile și în concordanță cu indicatorii și obiectivele specifice ale proiectului astfel încât rezultatele așteptate să asigure îndeplinirea acestora. |

## **Operațiune de importanță strategică**

Nu se aplică prezentului apel.

## **Investiții teritoriale integrate**

Nu se aplică prezentului apel.

## **Dezvoltare locală plasată sub responsabilitatea comunității**

Nu se aplică prezentului apel.

## **Reguli privind ajutorul de stat**

Finanțarea publică a organizațiilor de cercetare și diseminare a cunoștințelor și a infrastructurilor de cercetare nu intră sub incidența normelor privind ajutoarele de stat dacă utilizarea economică este pur auxiliară, cu alte cuvinte corespunde unei activități care este legată direct de funcționarea organizației de cercetare sau a infrastructurii de cercetare și este necesară pentru aceasta sau care este legată intrinsec de utilizarea neeconomică principală a acesteia și care are un domeniu de aplicare limitat.

În cazul în care finanțarea organizațiilor de cercetare și diseminare a cunoștințelor și a infrastructurilor de cercetare intră sub incidența normelor privind ajutorul de stat se aplică prevederile Schemei de ajutoare pentru infrastructura de cercetare aprobată prin Dispoziția Directorului General al ADR Nord-Est nr. 163/23.05.2024.

Detalii privind regulile aplicabile ajutoarelor de stat sunt prevăzute în **Anexa 5** – Reguli privind ajutorul de stat.

## **Reguli privind instrumentele financiare**

Nu se aplică prezentului apel.

## **Acțiuni interregionale, transfrontaliere și transnaționale**

În cadrul acestui apel este încurajată cooperarea externă ce poate viza schimburi de bune practici și informații privind soluții pentru creșterea performanței ecosistemului CDI și integrarea în lanțurile de valoare Europene între solicitant și factorii interesați din zona transfrontalieră (Ucraina și/sau Republica Moldova), alte regiuni UE, membri ai parteneriatelor tematice din Platformele S3, ERRIN, ECCP și Inițiativa Vanguard.

## **Principii orizontale**

Conform articolului 9 al Regulamentului (UE) 1060/2021, pe tot parcursul procesului de evaluare, selecție și contractare, pe perioada de implementare și durabilitate a proiectelor, atât solicitanții/beneficiarii cât și AM PR Nord-Est vor aplica, vor verifica și se vor asigura de respectarea principiilor legate de egalitatea de șanse, de gen, nediscriminare și accesibilitatea persoanelor cu dizabilități conform legislației naționale și comunitare în vigoare, în conformitate cu prevederile Cartei drepturilor fundamentale a Uniunii Europene, de principiul dezvoltării durabile și de politica Uniunii în domeniul mediului în conformitate cu articolul 11 și cu articolul 191 alineatul (1) din TFUE, precum și cu principiul de „a nu prejudicia în mod semnificativ” (DNSH) în concordanță cu Regulamentul (UE) 2020/852 al Parlamentului european și al Consiliului.

În îndeplinirea obligațiilor legale, se vor avea în vedere inclusiv prevederile secțiunilor 3.17. și 3.19. din ghidul solicitantului.

## **Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice**

În pregătirea cererilor de finanțare, la depunerea proiectelor, pe parcursul procesului de evaluare, selecție și contractare, precum și pe întreaga durată de implementare, solicitanții de finanțare au obligația de a respecta legislația în vigoare în domeniul protecției mediului, la nivel național și european, inclusiv modificările intervenite pe parcursul procesului de evaluare sau contractare a proiectelor, modificări intervenite ulterior lansării ghidurilor de finanțare.

Solicitantul are obligația de a respecta prevederile Legii nr. 292/2018 privind *evaluarea impactului anumitor proiecte publice și private asupra mediului* și ale Ordinului nr. 269/2020 privind aprobarea ghidului general aplicabil *etapelor procedurii de evaluare a impactului asupra mediului*. În urma parcurgerii procedurii de reglementare, solicitantul va obține actul de reglementare pentru proiectul ce va fi depus (Decizia etapei de încadrare a proiectului în procedura de evaluare a impactului asupra mediului, Acordul de mediu, sau Clasarea notificării).

*Principiul DNSH* trebuie interpretat în sensul articolului 17 din Regulamentul (UE) 2020/852[[4]](#footnote-4) privind instituirea unui cadru de facilitare a investițiilor durabile (Regulamentul privind Taxonomia), care definește noțiunea de „prejudiciere în mod semnificativ” a următoarelor șase obiective de mediu:

* atenuarea schimbărilor climatice;
* adaptarea la schimbările climatice;
* utilizarea durabilă și protecția resurselor de apă și a celor marine;
* tranziția către o economie circulară;
* prevenirea și controlul poluării;
* protecția și refacerea biodiversității și a ecosistemelor.

În vederea respectării principiului DNSH, în formularul Cererii de finanțare, Secțiunea *„Principii orizontale – Principiul DNSH”* solicitantul va prezenta măsurile propuse și justifica respectarea cerințelor, așa cum au fost acestea prevăzute în **Anexa 2 DNSH – P1 – Infrastructuri CDI – Apel 1,** la *Metodologia privind imunizarea la schimbările climatice și respectarea principiului DNSH*, disponibilă pe pagina web <https://regionordest.ro/documente-suport/>.

Solicitantul va asigura *imunizarea la schimbările climatice a investițiilor în infrastructură care au o durată de viață preconizată de cel puțin cinci ani*, în procesul de pregătire, verificare, implementare și durabilitate a contractului de finanțare. Imunizarea infrastructurii la schimbările climatice reprezintă un proces care integrează măsuri de atenuare a schimbărilor climatice *(Neutralitate climatică)* și de adaptare *(Reziliența la schimbările climatice)* la acestea în dezvoltarea proiectelor de infrastructură.

În cererea de finanțare, la secțiunea „*Principii orizontale – Imunizarea la schimbările climatice*”, solicitantul va descrie modul în care va asigura imunizarea infrastructurii, prin acțiuni și/sau măsuri pe baza metodologiei prevăzute în *Comunicarea Comisiei 373/2021 – Orientări tehnice referitoare la imunizarea infrastructurii la schimbările climatice în perioada 2021-2027[[5]](#footnote-5).* Dacă în urma analizei va rezulta necesitatea unor măsuri de atenuare și adaptare, acestea se vor regăsi în proiectul tehnic.

Solicitantul va avea în vedere *Metodologia privind imunizarea la schimbările climatice și respectarea principiului DNSH* și ***Anexa 2 DNSH – P1 – Infrastructuri CDI – Apel 1*** și *Circulara MMAP nr. DGEICPSC 108047/08.08.2023*, disponibile pe pagina web Regio Nord-Est, Secțiunea Documente suport (<https://regionordest.ro/documente-suport/>).

Solicitanții sunt încurajați să integreze aspectele de mediu în elaborarea și implementarea proiectelor, prin identificarea de soluții Eco, achiziții publice verzi și responsabile social. Se recomandă utilizarea de materiale de construcții certificate *Eco Label*. Se recomandă realizarea preponderentă a achizițiilor verzi pentru echipamente și dotări.

Conform *Avizului de Mediu nr. 83/23.03.2022* emis de Ministerul Mediului, Apelor și Pădurilor pentru Programul Regional Nord-Est 2021-2027, beneficiarii finanțării prin PR Nord-Est au obligația să urmărească și să respecte aplicarea măsurilor generale, specifice și a celorlalte condiții detaliate în cadrul avizului.

Solicitantul va avea în vedere [*Avizul de mediu*](https://www.adrnordest.ro/wp-content/uploads/2022/03/2626%20Aviz%20mediu%2083_23_03_2022%20POR%20NE.pdf), precum și [*versiunea integrală a Raportului de Mediu*](https://www.adrnordest.ro/wp-content/uploads/2023/06/RM-POR-N-E-2021-2027.pdf), disponibile pe pagina web Regio Nord-Est, Secțiunea Documente suport (<https://regionordest.ro/documente-suport/>).

## **Caracterul durabil al proiectului**

În conformitate cu articolul 65 din Regulamentul (UE) 1060/2021, pe o perioadă de **cinci ani de la efectuarea plății finale** către beneficiar sau în termenul prevăzut de normele privind ajutoarele de stat, solicitanții ale căror proiecte conțin investiții în infrastructură sau achiziție dotări, trebuie **să nu:**

1. înceteze activitatea productivă sau să o transfere în afara regiunii în care a primit sprijin;
2. realizeze o modificare a proprietății asupra unui element de infrastructură care conferă un avantaj nejustificat unei întreprinderi sau unui organism public;
3. realizeze o modificare substanțială care afectează natura, obiectivele sau condițiile de implementare a proiectului și care ar conduce la subminarea obiectivelor inițiale ale acesteia.

Finanțarea nerambursabilă acordată se recuperează total sau parțial de la beneficiar dacă, în perioada pentru care trebuie asigurat caracterul durabil, proiectul face obiectul oricăreia dintre situațiile enunțate anterior.

Conform art. 65, alin. 1) din Regulamentul UE 2021/1060 cheltuielile decontate în favoarea beneficiarului se vor recupera proporțional cu perioada de neconformitate.

## **Acțiuni menite să garanteze egalitatea de șanse, de gen, incluziunea și nediscriminarea**

În procesul de pregătire, contractare, implementare şi valabilitate a contractului de finanțare, solicitantul a respectat și va respecta legislația națională şi comunitară aplicabilă în domeniul egalității de șanse, de gen, nediscriminare, accesibilitate a persoanelor cu dizabilități.

Solicitantul va declara în cadrul **Declarației unice** că va respecta obligațiile prevăzute în legislația comunitară și națională în domeniul dezvoltării durabile, egalității de șanse gen, nediscriminării și accesibilității persoanelor cu dizabilități.

Pentru stabilirea abordării optime în respectarea acestor principii, se recomandă utilizarea:

- *Convenția ONU privind drepturile persoanelor cu dizabilități*[[6]](#footnote-6) inclusiv Ghidul privind reflectarea *Convenției ONU privind drepturile persoanelor cu dizabilități în pregătirea și implementarea programelor și proiectelor cu finanțare nerambursabilă pentru perioada 2021-2027*[[7]](#footnote-7), realizat de Ministerul Investițiilor și Proiectelor Europene, unde, la anexele 3 și 4 este listată legislația relevantă.

- *Carta Drepturilor fundamentale ale Uniunii Europene (2012/C 326/02)*[[8]](#footnote-8) inclusiv *Ghidul pentru aplicarea Cartei Drepturilor Fundamentale a UE în implementarea fondurilor europene nerambursabile*[[9]](#footnote-9).

Informații detaliate despre cadrul strategic, conceptual și prevederile legale de la nivel național și comunitar, se regăsesc în [*Ghidul privind integrarea principiilor orizontale în cadrul proiectelor finanțate prin Programul Regional Nord-Est 2021-2027*](https://www.adrnordest.ro/wp-content/uploads/2023/07/Ghid-principii-orizontale.pdf), disponibil pe pagina web Regio Nord-Est, Secțiunea Documente suport (<https://regionordest.ro/documente-suport/>).

O serie de posibile măsuri menite să garanteze egalitatea, incluziunea și nediscriminarea, pot viza colectarea de date privind persoanele cu dizabilități și persoanele care fac parte din grupuri dezavantajate din echipa de implementare a proiectului.

Solicitantul va descrie în secțiunea relevantă din cererea de finanțare modul în care sunt respectate obligațiile prevăzute de legislația specifică aplicabilă, precum și alte acțiuni suplimentare *(dacă este cazul)*.

## **Teme secundare**

Nu se aplica prezentului apel.

## **Informarea și vizibilitatea sprijinului din fonduri**

Beneficiarii sunt responsabili pentru implementarea activităților de comunicare și vizibilitate în legătură cu asistența financiară nerambursabilă obținută prin Programul Regional Nord-Est 2021-2027, în conformitate cu cele declarate în cererea de finanțare și cu prevederile Art. 50 și Anexei IX din Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune.

În realizarea măsurilor de comunicare și vizibilitate, beneficiarii vor avea în vedere prevederile Manualului de Identitate Vizuală pentru Programul Regional Nord Est 2021-2027 publicat pe pagina web regionordest.ro, Secțiunea Comunicare (<https://regionordest.ro/identitate-vizuala/>) și ale Ghidului de Identitate Vizuală 2021-2027 adoptat prin Ordinul ministrului investițiilor și proiectelor europene nr. 5744/2023 și publicat în Monitorul Oficial nr. 1171/2023, cu modificările și completările ulterioare.

În cazul în care beneficiarul nu își respectă obligațiile privind asigurarea măsurilor de comunicare și vizibilitate ce îi revin, Autoritatea de Management aplică măsuri, cu luarea în considerare a principiului proporționalității, valoarea nerambursabilă a proiectului fiind redusă cu până la 3%.

# **INFORMAȚII ADMINISTRATIVE DESPRE APELUL DE PROIECTE**

## **Data deschiderii apelului de proiecte: 05.09.2024**

## **Perioada de pregătire a proiectelor**

În vederea pregătirii proiectelor se acordă o perioadă de 3 luni, între data publicării ghidului solicitantului în formă finală pe website Regio Nord-Est ([www.regionordest.ro](http://www.regionordest.ro)), și data lansării prezentului apel de proiecte în MySMIS+, respectiv începerea depunerii de proiecte.

## **Perioada de depunere a proiectelor**

## ***Data și ora pentru începerea depunerii de proiecte:*** **05.09.2024, Ora: 14:00**

## ***Data și ora închiderii apelului de proiecte:* 05.12.2024, Ora: 14:00**

## **Modalitatea de depunere a proiectelor**

În cadrul prezentului apel de proiecte, cererea de finanțare și documentele aferente (atât cele de la depunere cât și cele ulterioare) se vor transmite exclusiv prin sistemul informatic MySMIS2021/SMIS2021+, doar în intervalul menționat la secțiunea 4.3 de mai sus și conform prevederilor de la secțiunea 7.

Data și ora depunerii cererii de finanțare este considerată data transmiterii aplicației prin sistemul informatic MySMIS2021/SMIS2021+.

Solicitanții a căror cerere de finantare a fost respinsă într-una din etapele procesului de evaluare, selecție și contractare pot depune o nouă cerere de finanțare în cadrul aceluiași apel, cu condiția ca apelul de proiecte să nu fi fost închis. Noua cerere de finanțare poate fi pentru același proiect, sau pentru un proiect diferit de cel respins.

# **CONDIȚII DE ELIGIBILITATE**

Cererea de finanțare depusă (inclusiv anexele la aceasta) face obiectul verificării, pe baza criteriilor enumerate în continuare și incluse în grilele anexate la prezentul ghid.

Toate **criteriile de eligibilitate** menționate în prezentul ghid **se verifică doar pentru activitățile eligibile prevăzute în proiect**, iar realizarea activităților ne-eligibile se află în răspunderea solicitantului, acesta urmând a se asigura de respectarea legislației în vigoare pentru realizarea lor. Se va avea în vedere faptul că, în situația în care obiectivele proiectului nu vor putea fi atinse, finanțarea acordată poate fi recuperată în conformitate cu prevederile din contractul de finanțare.

|  |  |
| --- | --- |
|  | **ATENȚIE!**  **Condițiile de eligibilitate trebuie respectate de solicitant** începând cu data depunerii cererii de finanțare, pe tot parcursul procesului de evaluare, selecție și contractare, precum și pe parcursul perioadei implementării proiectului și cea de durabilitateexceptând următoarele:   * Scăderea valorii eligibile a proiectului ca urmare a încheierii contractelor de achiziții publice nu va conduce la rezilierea contractului de finanțare. * Criteriul de eligibilitate a solicitantului referitor la activitate economică realizată de infrastructura de cercetare să nu depășească pragul de maximum 20% din capacitatea anuală a infrastructurii finanțate, a cărui respectare este obligatorie doar până la momentul semnării contractului de finanțare. * În situația în care infrastructura de cercetare realizează activitate economică, în perioada de implementare si monitorizare a utilizării infrastructurii, astfel încât aceasta nu mai poate fi considerată auxiliară (depășește 20%), finanțarea publică a întregii activități economice, pentru anul respectiv, se va supune regulilor cu privire la ajutorul de stat, iar recuperarea acesteia se va face conform metodologiei prevăzute în **Anexa 9** la ghidul solicitantului. |

În cazul nerespectării condițiilor de eligibilitate conform ghidului solicitantului, oricând pe perioada procesului de evaluare, selecție și contractare, cererea de finanțare va fi respinsă. În acest sens, orice situație, eveniment ori modificare care afectează sau ar putea afecta respectarea condițiilor de eligibilitate menționate în ghidul solicitantului de finanțare vor fi aduse, de către solicitant, la cunoștința AM, în termen de 5 zile lucrătoare de la luarea la cunoștință a situației respective

Prin cumulul condițiilor de eligibilitate menționate mai jos, AM PR Nord-Est se asigură inclusiv de respectarea prevederilor art. 73 din Regulamentul 1060/2021.

## **Eligibilitatea solicitanților și partenerilor**

## ***Cerințe privind eligibilitatea solicitanților și partenerilor***

**Cerința 1.** Solicitanții de finanțare eligibili sunt reprezentați de organizațiile publice de cercetare, conform OG nr. 57/2002, selectate (au cel puțin 80 puncte în „Lista IC evaluate” publicată de Ministerul Cercetării, Inovării și Digitalizării) în Roadmap-ul național al infrastructurilor de cercetare din România 2017–2027, Foaia de parcurs națională a infrastructurilor de cercetare actualizată în anul 2021, conform OMCID nr. 624/03.10.2017 și OMCID nr. 324/09.07.2021.

Pentru a fi eligibil pentru prezentul apel de proiecte, solicitantul de finanțare trebuie să aibă sediul în regiunea Nord-Est.

În situația în care, la depunerea cererii de finanțare, solicitantul nu are sediul în regiunea Nord-Est, solicitantul se va angaja (prin Anexa 2 - Declarație Unică) să înregistreze, până la momentul primei plăți, sediul în regiunea Nord-Est.

*Solicitantul de finanțare se încadrează în categoria solicitanților eligibili în conformitate cu informațiile detaliate în capitolul 5.1.2.*

**Cerința 2.** Solicitantul și/sau reprezentantul său legal nu se încadrează în situațiile de excludere prezentate în Declarația Unică (**Anexa 2** la ghidul solicitantului)

1. Solicitantul nu se află într-una din următoarele situații:
2. în stare de faliment/ insolvență sau obiectul unei proceduri de lichidare sau de administrare judiciară, a încheiat acorduri cu creditorii, şi-a suspendat activitatea economică sau face obiectul unei proceduri în urma acestor situaţii sau se află în situaţii similare în urma unei proceduri de aceeași natură prevăzute de legislația sau de reglementările naţionale;
3. face obiectul unei proceduri legale pentru declararea sa într-una din situațiile de la punctul a);
4. în dificultate, în conformitate cu prevederile Regulamentului (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat.
5. a fost găsit vinovat printr-o hotărâre judecătorească definitivă pentru comiterea unei fraude/infracțiuni referitoare la obținerea şi utilizarea fondurilor europene şi/sau a fondurilor publice naţionale aferente acestora, în conformitate cu prevederile Codului Penal aprobat prin Legea nr. 286/2009, cu modificările şi completările ulterioare;
6. face obiectul unui ordin de recuperare în urma unei decizii anterioare a Comisiei Europene sau a organelor competente, privind declararea unui ajutor de stat ca fiind ilegal și incompatibil cu piața comună, sau, în cazul în care solicitantul a făcut obiectul unei astfel de decizii, aceasta a fost deja executată și ajutorul integral recuperat, inclusiv dobânda de recuperare aferentă;
7. în situațiile prevăzute de Recomandarea Comisiei Europene nr. 1039/16.07.2020, publicată în JOUE nr 227/16.07.2020 privind condiționarea acordării sprijinului financiar public de lipsa unei legături cu jurisdicțiile necooperante în scopuri fiscale, respectiv:

- rezident în scopuri fiscale sau înmatriculat în temeiul legilor din jurisdicțiile care figurează pe lista Uniunii Europene a jurisdicțiilor necooperante în scopuri fiscale;

- controlat, direct sau indirect, de către acționarii din jurisdicțiile care figurează pe lista Uniunii Europene a jurisdicțiilor necooperante, analiza mergând până la beneficiarul real, așa cum este acesta definit în art. 3 punctul 6 din Directiva 2015/849;

- controlează, direct sau indirect, filialele sau nu dețin unități permanente proprii în jurisdicțiile care figurează pe lista Uniunii Europene a jurisdicțiilor necooperante în scopuri fiscale; și

- exercită dreptul de proprietate în comun cu întreprinderile din jurisdicțiile care figurează pe lista Uniunii Europene a jurisdicțiilor necooperante în scopuri fiscale.

1. Reprezentantul legal care își exercită atribuțiile de drept, pe perioada procesului de evaluare, selecție și contractare, nu se află într-una din situațiile de mai jos:
2. în situația de a induce în eroare Autoritatea de Management, sau comisiile de verificare, prin furnizarea de informații incorecte în cadrul prezentului apel de proiecte sau a altor apeluri de proiecte derulate în cadrul PR Nord-Est.
3. în situația de a încerca/de a fi încercat să obțină informații confidențiale sau să influențeze comisiile de verificare sau Autoritatea de Management pe parcursul procesului de verificare a prezentului apel de proiecte sau a altor apeluri de proiecte derulate în cadrul PR Nord-Est.
4. a suferit condamnări definitive în cauze referitoare la obținerea şi utilizarea fondurilor europene şi/sau a fondurilor publice naţionale aferente acestora.
5. Solicitantul trebuie să se regăsească în următoarele situații:
6. În cazul solicitantului pentru care au fost stabilite debite în sarcina sa ca urmare a măsurilor legale întreprinse de Autoritatea de Management, acesta va putea încheia contractul de finanţare în următoarele situaţii:

✔ recunoaște debitul stabilit în sarcina sa de autoritatea de management pentru PR Nord-Est şi îl achită integral, atașând dovezi în acest sens, cu excepția proiectelor aflate în implementare, pentru care recunoaște debitul stabilit şi îl achită integral sau își exprimă acordul cu privire la stingerea acestuia din valoarea cererilor de rambursare ulterioare, aferente proiectului în cadrul căruia a fost constatat, cu excepția situației prevăzute la Cerința 2, litera A, e).

✔ a contestat în instanță notificările/procesele verbale/notele de constatare a unor debite și prin decizie a instanțelor de judecată acestea au fost suspendate de la executare, anexând dovezi în acest sens.

1. (la momentul etapei de contractare) să fi achitat obligațiile de plată nete (diferența dintre obligațiile de plată restanțe la buget și sumele de recuperat de la buget) către bugetul de stat și respectiv bugetul local, în cuantumul stabilit de legislația în vigoare.
2. Deține dreptul legal de a desfășura activitățile prevăzute în cadrul proiectului.

**Cerința 3.** Solicitantul trebuie să dețină drepturi de proprietate sau de utilizare asupra imobilului/imobilelor și asupra altor bunuri mobile si/sau imobile necesare, după caz, ce fac obiectul proiectului

1. Pentru investiții care includ lucrări de construcție ce se supun autorizării:
2. dreptul de proprietate,
3. dreptul de administrare[[10]](#footnote-10),
4. dreptul de concesiune,
5. dreptul de superficie.

Bunurile imobile (teren și/sau clădiri) care fac obiectul cererii de finanţare trebuie să îndeplinească, în mod cumulativ, nu mai târziu de semnarea contractului de finanțare/emiterea deciziei de finanțare, după caz, următoarele condiții:

a) să fie libere de orice sarcini sau interdicții incompatibile cu realizarea activităților proiectului;

b) să nu facă obiectul unor garanții, cesionări și nici a unei alte forme de sarcini care ar putea afecta dreptul invocat;

c) să nu facă obiectul unor litigii având ca obiect dreptul invocat de către solicitant pentru realizarea proiectului, aflate în curs de soluționare la instanțele judecătorești;

d) să nu facă obiectul revendicărilor potrivit unor legi speciale în materie sau dreptului comun.

Din documentele privind drepturile reale asupra obiectelor de investiție trebuie să reiasă faptul că dreptul respectiv este menținut pe toată perioada de implementare și durabilitate a investiției.

Nu se acceptă înscrierea provizorie a drepturilor de proprietate și de administrare menționate în cadrul acestei secțiuni.

Pentru investiții care includ lucrări de construcție ce se supun autorizării, garanțiile reale asupra imobilelor (e.g. ipotecă) sunt considerate, în accepțiunea AM PR Nord-Est, incompatibile cu realizarea proiectelor de investiții în cadrul PR Nord-Est. Ulterior contractării proiectului, este permisă ipotecarea obiectelor/ bunurilor aferente proiectului, fie ele mobile sau imobile, în condițiile stricte ale prevederilor contractuale, cu respectarea legislației în vigoare.

Prin imobil, în sensul legii 7/1996 a cadastrului și a publicității imobiliare, republicată, cu modificările și completările ulterioare, se înțelege terenul, cu sau fără construcții, de pe teritoriul unei unități administrativ-teritoriale, aparținând unuia sau mai multor proprietari, care se identifică printr-un număr cadastral unic.

Pentru proiectele ce includ lucrări de construcție, ale căror costuri se justifică prin Devizul general, indiferent dacă se supun sau nu autorizării, nu este permisă modificarea locației de implementare a proiectului de la momentul depunerii cererii de finanțare, pe durata perioadelor de evaluare, selecție și contractare, implementare și durabilitate a investiției

1. Pentru investiții care includ doar servicii și/sau dotări și lucrări de construcție ce NU se supun autorizării:
2. dreptul de proprietate,
3. dreptul de administrare,
4. dreptul de concesiune,
5. dreptul de superficie,
6. dreptul de uzufruct,
7. împrumutul de folosință (comodat),
8. dreptul de închiriere/locațiune,
9. dreptul de folosință cu titlu gratuit.

Spațiul destinat implementării proiectului este, de regulă, imobilul (terenul și construcția) în care activele achiziționate prin proiect (e.g. utilaje) sunt instalate, montate și/sau în care aceste bunuri sunt utilizate. În cazul acelor domenii de activitate ce implică utilizarea echipamentelor, utilajelor în locuri diferite, spațiul destinat implementării proiectului va fi considerat spațiul în care echipamentele, utilajele sunt depozitate, garate.

Spațiul trebuie să fie adecvat desfășurării activității pentru care sunt achiziționate activele și să aibă dimensiunile potrivite unei amplasări eficiente a activelor.

Spațiul adecvat desfășurării activității pentru care sunt achiziționate activele, trebuie să îndeplinească următoarele cerințe cumulative:

* să aibă o suprafață care să permită instalarea/depozitarea/gararea activelor achiziționate prin proiect;
* să fie racordat la toate utilitățile necesare funcționării (de ex. energie electrică, alimentare cu apă, canalizare, gaze naturale, etc). Cerința este obligatorie doar în cazul în care realizarea branșamentelor/racordurilor nu face obiectul proiectului;
* să nu fie ocupat de alți utilizatori;
* să existe o cale de acces la acesta.

Solicitantul trebuie să demonstreze deținerea dreptului de administrare/ concesiune/ superficie/ uzufruct/ comodat/ închiriere/ locațiune / de folosință cu titlu gratuit, după caz, pe o perioadă care acoperă perioada de implementare și perioada de durabilitate a investiției (perioada de cinci ani de la data previzionată pentru efectuarea plății finale în cadrul proiectului). În acest sens, se vor depune documentele justificative menționate la secțiunea 7.6.

Pentru proiectele ce includ doar achiziții de servicii și/sau dotări există posibilitatea modificării locației de implementare a proiectului, având în vedere respectarea condițiilor de eligibilitate.

Dacă modificarea locației intervine în perioada dintre depunerea cererii de finanțare și semnarea contractului de finanțare, solicitantul are obligația, la momentul contractării, să transmită orice document din lista celor anexate la formularul cererii de finanțare, actualizat, dacă au intervenit modificări.

|  |  |
| --- | --- |
|  | **ATENȚIE!**  Nu sunt eligibile imobilele care au mențiunea "*Imobil înregistrat în planul cadastral fără localizare certă din cauza lipsei planului parcelar*" sau "*Imobil înregistrat în planul cadastral fără formă și localizare corectă*" în documentele cadastrale.  Documentele trebuie să fie cuprinzătoare pentru datele menționate în cadrul Cererii de finanțare și în documentația tehnico-economică cu privire la identificarea investiției. |

**Cerința 4.** În cazul în care, în ultimul an fiscal încheiat, infrastructura de cercetare propusă a fi finanțată prin proiect a fost utilizată pentru activitate economică, aceasta nu depășește pragul de maximum 20% din capacitatea anuală a infrastructurii finanțate

La depunerea cererii de finanţare, solicitantul își asumă îndeplinirea acestui criteriu în Anexa 2 - Declarație Unică și anume dacă în ultimul an fiscal încheiat infrastructura de cercetare propusă a fi finanțată prin proiect a fost utilizată pentru activitate economică și aceasta nu depășește pragul de maximum 20% din capacitatea anuală totală a infrastructurii de cercetare.

**Cerința 5.** Solicitantul la finanțare are, la data depunerii cererii de finanţare, cel puțin 8 cercetători (echivalent normă întreagă) care lucrează în infrastructura de cercetare sprijinită.

Se vor avea în vedere cerințele privind măsurarea indicatorului din **Ghidul pentru monitorizarea indicatorilor Programului Regional Nord-Est 2021-2027**, care poate fi accesat la următoarea adresă: <https://regionordest.ro/documente-suport/>.

La momentul depunerii cererii de finanțare solicitantul va prezenta Autorității de Management documentele justificative care demonstrează existența cercetătorilor în organizația de cercetare cu 12 luni înainte de data depunerii cererii de finanțare, solicitate în Anexa 7 - Planul de operaționalizare (*Secțiunea 6.4 - Planificarea resurselor umane*).

## ***Categorii de solicitanți eligibili***

Solicitanții eligibili trebuie să:

* facă parte din sistemul național de cercetare-dezvoltare (CD) conform art. 7 al OG nr. 57/2002 privind cercetarea științifică şi dezvoltarea tehnologică, cu modificările și completările ulterioare, și
* respecte definiția de organizație de cercetare în conformitate cu definiția din Ordonanța nr. 57 din 16 august 2002 privind cercetarea științifică și dezvoltarea tehnologică reprodusă în paragraful imediat următor.

*„Organizația de cercetare - o entitate, precum universitate sau institut de cercetare, indiferent de statutul său legal (organizat conform legii publice sau private) sau de modul de finanțare, al cărei scop principal este de a desfășura activități de cercetare fundamentală, cercetare aplicativă și dezvoltare tehnologică și de a disemina rezultatele acestora prin învățare (predare), publicare sau transfer tehnologic; toate profiturile sunt reinvestite în aceste activități, în diseminarea rezultatelor acestora sau în învățare (predare); întreprinderile care pot exercita influență asupra unei astfel de entități, în calitate, de exemplu, de acționari sau membri, vor beneficia de acces nepreferențial la capacitățile de cercetare ale unei astfel de entități sau la rezultatele cercetării, generate de aceasta.”*

În acest sens se vor depune actele de înființare ale instituției, precum şi orice alte acte în vigoare privind organizarea şi funcționarea acesteia.

## ***Categorii de parteneri eligibili***

## Nu se aplică prezentului apel.

## ***Reguli și cerințe privind parteneriatul***

Nu se aplică prezentului apel.

## **Eligibilitatea activităților**

## ***Cerințe generale privind eligibilitatea activităților***

|  |  |
| --- | --- |
|  | **ATENȚIE!**  **1.** Activitățile eligibile enumerate mai jos nu sunt limitative, alte activități de tipul celor de mai jos pot fi considerate eligibile dacă acestea contribuie la realizarea obiectivelor sprijinite prin **Prioritatea 1, Obiectivul specific RSO1.1., Operațiunea 2** şi dacă solicitantul justifică necesitatea derulării lor în scopul implementării în condiții optime a proiectului.  **2.** Ne-eligibilitatea unei activități în cadrul prezentului apel nu conduce la ne-eligibilitatea cererii de finanțare, ci doar la ne-eligibilitatea cheltuielilor aferente acelei activități.  **3.** Cu toate acestea, în cazul în care investițiile propuse în cadrul cererii de finanțare nu răspund obiectivului acestui apel, nu sunt corelate cu, sau nu prevăd activități eligibile detaliate în cadrul prezentului ghid la **Secțiunea 5.2.2** și nu respectă cerințele minime pentru activitatea de bază prevăzute la **Secțiunea 5.2.3**, proiectul se va respinge de la finanțare.  **4.** În conformitate cu prevederile art. 4, alineatul 7, litera c) din OUG 23/2023 solicitantul de finanțare are obligația de a asigura termene realiste pentru realizarea activităților, cu încadrarea în durata maximă de implementare a proiectului. |

**Cerința 6.** Proiectul este selectat (are cel puțin 80 puncte în „Lista IC evaluate” publicată de Ministerul Cercetării, Inovării și Digitalizării) în Roadmap-ul național al infrastructurilor de cercetare din România 2017–2027[[11]](#footnote-11), Foaia de parcurs națională a infrastructurilor de cercetare actualizată în anul 2021, conform OMCID nr. 624/03.10.2017 și OMCID nr. 324/09.07.2021, și se încadrează în domeniile de specializare inteligentă RIS3 Nord-Est[[12]](#footnote-12).

**În cadrul acestui apel, un solicitant eligibil poate depune o cerere de finanțare ce implică un proiect inclus în Roadmap.**

În cazul în care, cererea de finanţare va fi respinsă într-una din etapele procesului de evaluare, selecție și contractare se vor respecta prevederile secțiunii 4.4.

|  |  |
| --- | --- |
|  | **ATENȚIE!**  Proiectele ce vor fi depuse în cadrul prezentului apel, derivă din fișele infrastructurii de cercetare aferente proiectelor incluse în Roadmap-ul național al infrastructurilor de cercetare, și anume se va avea în vedere menținerea atât a temei cât și a activităților principale.  În acest sens, în **Anexa 7** - **Planul de operaționalizare** (*model orientativ*) se va prezenta corespondența între proiectul inclus în Roadmap-ul național al infrastructurilor de cercetare și proiectul propus spre finanțare și se va face corespondența cu domeniile de specializare inteligentă ale regiunii Nord-Est.  Sunt vizate proiectele care urmăresc implementarea de activități ce se încadrează în cel puțin unul din domeniile de specializare inteligentă ale Regiunii Nord-Est (**Anexa 4**), orientate spre soluționarea provocărilor identificate în procesul de descoperire antreprenorială (**Anexa 8**). |

**Cerința 7.** Locul de implementare a proiectului este situat în regiunea Nord-Est

**Cerința 8.** Solicitantul asigură contribuția proprie de minimum 2% la valoarea cheltuielilor eligibile, acoperirea cheltuielilor neeligibile ale proiectului, resursele financiare necesare implementării optime a proiectului, precum și cele pentru buna funcționare a acestuia în perioada de durabilitate.

**Cerința 9.** Solicitantul demonstrează interesul IMM pentru activitățile CDI ce vor fi realizate în cadrul proiectului și pentru realizarea unei potențiale colaborări cu instituția de cercetare.

Organizația de cercetare trebuie să aibă identificate, la depunerea cererii de finanţare, un număr de întreprinderi care și-au exprimat interesul pentru activitățile de CDI ce vor fi realizate în cadrul proiectului și pentru realizarea unei potențiale colaborări cu instituția de cercetare.

Solicitantul va face dovada lansării unui anunț pe website-ul instituției, prin care va face cunoscută propunerea de proiect și domeniile de CDI vizate, și prin care va invita întreprinderile să-și exprime interesul pentru activitățile CDI ce vor fi realizate în cadrul proiectului și pentru realizarea unei potențiale colaborări cu instituția de cercetare.

Solicitantul va demonstra interesul pentru activitățile de CDI prin atașarea, la cererea de finanțare, a unei liste a întreprinderilor, însoțită de expresiile de interes (minim 3) din partea IMM-urilor (conform Model orientativ din **Anexa 10**).

**Cerința 10.** (*pentru proiecte care implică execuția de lucrări de construcții, indiferent dacă se supun sau nu autorizării)* Proiectul propus nu a mai beneficiat de finanțare publică, pentru aceleași costuri aferente acelorași activități eligibile, în ultimii 5 ani înainte de data depunerii cererii de finanțare, pentru același cost aferent aceluiași tip de activități (construcție/ extindere/ modernizare/ reabilitare/ consolidare/ schimbare destinație) realizate asupra aceleiași infrastructuri/ aceluiași segment de infrastructură şi nu beneficiază de fonduri publice din alte surse de finanţare, altele decât cele ale solicitantului.

În caz că proiectul prezintă lucrări care nu se încadrează în prezenta condiție, costurile aferente acestora vor fi considerate cheltuieli neeligibile.

Solicitantul își va asuma respectarea acestei condiții de eligibilitate și în **Declarația unică** (**Anexa 2** la ghidul solicitantului).

Criteriul nu se aplică pentru lucrările de întreținere și reparații curente.

## ***Activități eligibile***

**Cerința 11.**  Proiectul cuprinde activitățile eligibile specifice sprijinite în cadrul Priorității 1, Obiectivului specific 1.1, Operațiunea 2, Apel 1

**Activitățile eligibile ale proiectului** trebuie să se încadreze în următoarele categorii:

**1. Activități de CDI independentă, cu caracter non-economic:**

* + - * 1. **activități de cercetare aplicată, dezvoltare tehnologică și dezvoltare experimentală** (de ex. construire şi testare prototipuri, serie 0, realizare şi operare planuri pilot, activități necesare producției experimentale şi testării etc.);

1. **studii de fezabilitate** pregătitoare pentru activitățile de cercetare;
2. **activități pentru diseminarea la scară largă a rezultatelor cercetării**, în mod neexclusiv și nediscriminatoriu, de exemplu prin activități de predare a acestora, prin baze de date cu acces liber, prin publicații deschise sau prin programe informatice gratuite.

**2. Activități specifice realizării de investiții** **necesare implementării activității de CDI:**

**Lucrări de construire sau modernizare, pentru clădirile componente ale infrastructurilor de cercetare**, **pentru care este necesară autorizația de construire**, inclusiv utilitățile generale aferente(alimentare cu apă, canalizare, alimentare cu gaze naturale, agent termic, energie electrică, PSI).

**Cererea de finanțare trebuie însoțită** **de Proiectul tehnic**, elaborat conform prevederilor HG 907/2016 privind etapele de elaborare şi conținutul-cadru al documentațiilor tehnico-economice aferente obiectivelor/ proiectelor de investiții finanțate din fonduri publice, cu modificările şi completările ulterioare, **și de Autorizația de construire.**

**Lucrări de construire pentru care NU este necesară autorizația de construire** (dacă este cazul), destinate infrastructurilor de cercetare

Tipurile de lucrări exceptate de la autorizare sunt cele menționate la art. 11 din Legea nr. 50/1991 privind autorizarea executării lucrărilor de construcții, republicată, cu modificările și completările ulterioare.

**Dotarea cu active corporale pentru cercetare-dezvoltare-inovare, de natura mijloacelor fixe (obligatoriu),** pentru extinderea ariei de activitate sau deschiderea de noi direcții de cercetare: achiziția de echipamente tehnologice, mobilier, aparatura birotică, sisteme de protecție a valorilor umane și materiale, instalații de lucru, echipamente informatice etc.

**Achiziții de active necorporale pentru cercetare-dezvoltare-inovare**: cunoștințe tehnice, brevete, drepturi de utilizare, licențe, mărci comerciale, programe informatice, alte drepturi şi active similare, strict necesare pentru atingerea obiectivelor proiectului.

**3. Alte activități ce pot fi realizate ca parte integrantă a proiectului**

**Cooperare internațională**

Cooperarea externă poate viza schimburi de bune practici și informații privind soluții pentru creșterea performanței ecosistemului CDI și integrarea în lanțurile de valoare Europene între solicitant și factorii interesați din zona transfrontalieră (Ucraina și/sau Republica Moldova), alte regiuni UE, membri ai parteneriatelor tematice din Platformele S3, ERRIN, ECCP și Inițiativa Vanguard.

*Vor fi încurajate proiectele care vor viza cooperarea externă.*

**Studii de marketing**

Un studiu de marketing poate include: analiza pieței, analiza prețurilor, analiza comunicării, analiza e-marketing, analiza clienților, analiza concurenței, analiza produselor sau a serviciilor etc.

**Managementul drepturilor de proprietate intelectuală (DPI)**

Managementul drepturilor de proprietate intelectuală poate include consiliere pentru obținerea, validarea, protejarea și comercializarea drepturilor de proprietate intelectuală.

**4. Activități de comunicare și vizibilitate obligatorii privind proiectul, management de proiect, audit**

**Pentru a fi eligibil proiectul trebuie să includă obligatoriu** activitățile prevăzute la punctele **1 (a) și (c), 2 (c) și 4** (activitățile de comunicare și vizibilitate obligatorii privind proiectul)

**Nu sunt eligibile** proiectele care includ **doar** activități de construire sau modernizare.

**Nu sunt eligibile** proiectele care includ investiții demarate (i.e. a fost începută execuția lucrărilor de construcții sau a fost dată o comandă fermă de bunuri) înainte de depunerea cererii de finanțare.

## ***Activitatea de bază***

Valoarea activității de bază sau pachetului de activități de bază, reprezintă minimum 50% din bugetul eligibil al proiectului

Conform prevederilor din OUG nr. 23/12.04.2023 activitatea de bază în cadrul unui proiect reprezintă activitatea sau pachetul de activități declarate de către beneficiar ca fiind principale sau de referință pentru un proiect, care se verifică de către Autoritatea de Management, în etapa de contractare, la momentul întocmirii planului de monitorizare al proiectului și care trebuie să respecte următoarele condiții cumulative:

* + - are legătură directă cu obiectul proiectului pentru care se acordă finanțarea și contribuie în mod direct și semnificativ la realizarea obiectivelor și la obținerea rezultatelor acestuia;
    - se regăsește în cererea de finanțare sub forma activităților eligibile obligatorii specificate la **Secțiunea 5.2.2**, cu excepția activităților de la punctul 4;
    - bugetul estimat alocat activității sau pachetului de activități reprezintă minimum 50% din bugetul eligibil al proiectului.

Pentru acest apel de proiecte, toate activitățile eligibile detaliate la **Secțiunea 5.2.2** „Activități eligibile”, cu excepția activităților de la punctul 4, sunt activități de bază în conformitate cu prevederile OUG nr. 23/2023.

## ***Activități neeligibile***

În cadrul prezentului apel de proiecte **nu sunt eligibile** proiecte care:

* vizează activități de cercetare fundamentală;
* includ exclusiv achiziția de active necorporale;
* prevăd exclusiv activități de construire sau modernizare;
* includ investiții demarate (i.e. a fost începută execuția lucrărilor de construcții sau a fost dată o comandă fermă de bunuri) înainte de depunerea cererii de finanţare.

Proiectul poate conține activități neeligibile dacă acestea sunt necesare pentru atingerea obiectivelor proiectului.

Se vor avea în vedere inclusiv condiționările cu privire la activitățile proiectelor din **secțiunea 5.2.2** a prezentului ghid.

## **Eligibilitatea cheltuielilor**

## ***Baza legală pentru stabilirea eligibilității cheltuielilor***

* REGULAMENTUL (UE, Euratom) 2093/2020 AL CONSILIULUI din 17 decembrie 2020 de stabilire a cadrului financiar multianual pentru perioada 2021-2027;
* REGULAMENTUL (UE) 1060/2021 AL PARLAMENTULUI EUROPEAN ȘI AL CONSILIULUI din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, cu modificările și completările ulterioare;
* REGULAMENTUL (UE) 1058/2021 AL PARLAMENTULUI EUROPEAN ȘI AL CONSILIULUI din 24 iunie 2021 privind Fondul european de dezvoltare regională și Fondul de coeziune;
* REGULAMENTUL (UE) NR. 651/2014 AL COMISIEI de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, cu modificările și completările ulterioare;
* Hotărârea Guvernului nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune şi Fondul pentru o tranziție justă;
* Ordonanța de urgență a Guvernului nr. 133/17.12.2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* H.G. nr. 829/2022 pentru aprobarea Normelor metodologice de aplicare a prevederilor Ordonanței de urgență a Guvernului nr. 133/17.12.2021;
* Ordonanța de Urgenta nr. 23/12.04.2023 privind instituirea unor măsuri de simplificare și digitalizare pentru gestionarea fondurilor europene aferente Politicii de Coeziune 2021-2027, cu modificările și completările ulterioare,.
* Ordinul comun MIPE 4013/23.10.2023/ OMF5316/27.11.2023 privind aprobarea Instrucțiunilor de aplicare a prevederilor art.9 alin (1) si (2) din HG 873/2002.

**Condițiile cumulative de eligibilitate a cheltuielilor:**

1. să respecte prevederile articolului 63 și, după caz, ale art. 20 alin. (1) lit. B) și c) din Regulamentul (UE) 2021/1.060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;
2. să fie suportate de un beneficiar și plătite în cadrul implementării operațiunilor, între data transmiterii programului către Comisie sau data de 1 ianuarie 2021, oricare dintre aceste date survine prima, și 31 decembrie 2029 (art. 63 din Regulamentul UE 160/2021, alin. (2));
3. să fie însoțită de facturi emise în conformitate cu prevederile [Legii nr. 227/2015 privind Codul fiscal](https://legislatie.just.ro/Public/DetaliiDocumentAfis/256327), cu modificările și completările ulterioare, sau cu prevederile legislației statului în care acestea au fost emise ori de alte documente cu valoare probatorie echivalentă facturilor, pe baza cărora cheltuielile să poată fi verificate/controlate/auditate, cu excepția cheltuielilor prevăzute la art. 3 din HG 873/2022, precum și formelor de sprijin prevăzute la art. 5 din HG 873/2022;
4. să fie însoțită de documente justificative privind efectuarea plății și realitatea cheltuielii efectuate, pe baza cărora cheltuielile să poată fi verificate/controlate/auditate, cu excepția cheltuielilor prevăzute la art. 3 și 4 din HG 873/2022, precum și a formelor de sprijin prevăzute la art. 5 din HG 873/2022;
5. să fie în conformitate cu prevederile programului;
6. să fie în conformitate cu prevederile contractului/deciziei de finanțare;
7. să fie rezonabilă şi necesară realizării operațiunii;
8. să respecte prevederile legislației Uniunii Europene şi naţionale aplicabile;
9. să fie înregistrată în contabilitatea beneficiarului, cu respectarea prevederilor art. 74 alin. (1) lit. A) pct. (i) din Regulamentul (UE) nr. 1.060/2021, cu excepția formelor de sprijin prevăzute la art. 5 din HG 873/2022.

* Taxa pe valoarea adăugată (TVA) este eligibilă pentru operațiunile al căror cost total este mai mic de 5 000 000 EUR (inclusiv TVA), în conformitate cu prevederile articolului 64 din Regulamentul UE nr. 1060/2021, dacă este aferentă unor cheltuieli eligibile efectuate în cadrul proiectelor finanțate și dacă nu este finanțată și din alte fonduri publice. Astfel, fiecare Solicitant care își include în bugetul proiectului TVA eligibilă, are obligația depunerii la Autoritatea de Management, la depunerea unei cereri de rambursare/plată, a unei declarații pe propria răspundere (Anexa 1 la Ordinul comun MIPE 4013/23.10.2023 / OMF5316/27.11.2023 – **Anexa 22** la ghidul solicitantului) din care să rezulte că TVA solicitată la rambursare/plată nu a fost și nu va fi solicitată la rambursare conform legislației naţionale în domeniul fiscal.
* Taxa pe valoarea adăugată (TVA) este eligibilă pentru operațiunile al căror cost total este mai mare de 5 000 000 EUR (inclusiv TVA), în conformitate cu prevederile articolului 64 din Regulamentul UE nr. 1060/2021, dacă este aferentă unor cheltuieli eligibile efectuate în cadrul proiectelor finanțate și nu se recuperează în temeiul legislației naționale privind TVA. Astfel, fiecare Solicitant (persoană impozabilă/neimpozabilă conform cap III, art.4 si art. 5 din Ordinul comun MIPE 4013/23.10.2023 / OMF5316/27.11.2023) are obligația depunerii la Autoritatea de Management, la depunerea unei cereri de rambursare/plată, a unei declarații pe propria răspundere (Anexa 3 la Ordinul comun MIPE 4013/23.10.2023 / OMF5316/27.11.2023 – **Anexa 23** la ghidul solicitantului) din care să rezulte că TVA solicitată la rambursare/plată este nedeductibilă conform legislației naţionale în domeniul TVA.
* Beneficiarul va efectua plata cheltuielilor eligibile numai prin transfer bancar. Nu vor fi considerate eligibile cheltuielile ce se vor plăti în numerar sau prin altă modalitate de plată decât prin transfer bancar. Pentru plățile în alte valute aferente cheltuielilor eligibile efectuate de Beneficiar în cadrul proiectului, acesta solicită la rambursare contravaloarea în lei a acestora la cursul de schimb aplicat de beneficiar în ziua plății dar fără a depăși contravaloarea în lei a sumelor facturate la cursul BNR din ziua emiterii facturii.
* Pentru a fi eligibile cheltuielile, procedurile de achiziție trebuie sa fie lansate după publicarea Ghidului solicitantului în consultare publică.

## ***Categorii și plafoane de cheltuieli eligibile***

Detalierea plafoanelor maxime aferente cheltuielilor eligibile aplicabile acestui apel de proiecte, se regăsesc în **Anexa 11** - Categorii și plafoane de cheltuieli eligibile.

## ***Categorii de cheltuieli neeligibile***

În cadrul acestui apel de proiecte sunt neeligibile:

* categoriile de cheltuieli prevăzute la art.10 din H.G.nr. 873/06.07.2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă, printre care se includ și următoarele:
* cheltuielile prevăzute la art. 64 din Regulamentul (UE) 2021/1.060;
* costuri privind relocarea potrivit art. 66 din Regulamentul (UE) 2021/1.060;
* cheltuielile excluse de la finanțare potrivit art. 7 alin. (1), (4) și (5) din Regulamentul (UE) 2021/1.058 privind Fondul european de dezvoltare regională și Fondul de coeziune;

**Atenție!**

Cheltuielile aferente investițiilor legate de producția, prelucrarea, transportul, distribuția, stocarea sau arderea combustibililor fosili nu sunt considerate cheltuieli eligibile în cadrul acestui apel. Acest lucru se aplică, printre altele, achiziției de excavatoare, buldozere, încărcătoare frontale, utilaje de compactare, gredere, motostivuitoare, macarale, nacele montate pe autoșasiu, care de televiziune, ambulanțe și a altor echipamente similare care funcționează pe bază de combustibili fosili, înmatriculabile sau neînmatriculabile.

* cheltuielile privind achiziția de dotări/echipamente/utilaje second-hand;
* amenzi, penalități, cheltuieli de judecată și cheltuieli de arbitraj;
* cheltuielile efectuate peste plafoanele specifice stabilite sau excluse de la finanțare prin ghidul solicitantului
* cheltuieli efectuate înainte de 01.01.2021 în conformitate cu prevederile art. 63 alin (2) din Regulamentul (UE) 2021/1.060;
* cheltuielile realizate în cadrul operațiunilor care intră sub incidența prevederilor art. 63 alin. (6) din Regulamentul (UE) 2021/1.060;
* cheltuielile aferente operațiunilor care fac obiectul uneia dintre situațiile prevăzute la art. 65 alin. (1) și (2) din Regulamentul (UE) 2021/1.060, care afectează caracterul durabil al operațiunilor, devin neeligibile, proporțional cu perioada de neconformitate;
* contribuția în natură;
* cheltuieli aferente procurării obiectelor de inventar;
* cheltuielile cu achiziționarea autovehiculelor și a mijloacelor de transport, așa cum sunt ele clasificate în Subgrupa 2.3. „Mijloace de transport” din HG 2139/2004, indiferent de domeniul de activitate al solicitantului ori de domeniul de activitate în care se dorește realizarea investiției propuse prin proiect, cu excepția Clasei 2.3.6. ”Utilaje și instalații de transportat și ridicat”
* cheltuieli care nu corespund particularităților/obiectivelor/activităților sprijinite aferente Priorității 1 a Programului Regional Nord-Est 2021-2027;
* Pentru evitarea dublei finanțări, nu pot fi considerate cheltuieli eligibile în categoria cheltuielilor indirecte, acele cheltuieli care au fost cuprinse în bugetul proiectului în categoria cheltuielilor directe;
* cheltuielile cu investiții privind instalarea/reabilitarea/modernizarea sistemelor de încălzire pe bază de combustibili fosili (cu excepția situațiilor prevăzute la art. 7, alin (1), litera h), punctul i) din Regulamentul (UE) nr. 2021/1058);
* cheltuielile aferente capitolului 7, subcapitolul 7.1 din devizul general întocmit conform Hotărârii Guvernului nr. 907/2016 - Cheltuieli aferente marjei de buget - 25% din 1.2 + 1.3 + 1.4 + 2 + 3.1 + 3.2 + 3.3 + 3.5 + 3.7 + 3.8 + 4 + 5.1.1.

## ***Opțiuni de costuri simplificate. Costuri directe și costuri indirecte***

**Costurile directe** reprezintă acele cheltuieli eligibile care sunt direct legate de punerea în aplicare a investiției sau a proiectului şi pentru care poate fi demonstrată legătura directă cu respectiva investiție sau cu respectivul proiect. Costurile directe pot include şi alte categorii de cheltuieli eligibile decât cele cu investițiile care sunt direct legate de atingerea obiectivelor proiectului şi pentru care poate fi demonstrată legătura directă.

Pentru proiectele depuse în cadrul acestei Priorități, **costurile directe** includ costurile prevăzute în următoarele subcategorii:

* *Sub-categoria – 1.2 Amenajarea terenului*
* *Sub-categoria – 1.3 Cheltuieli cu amenajări pentru protecția mediului şi aducerea la starea inițială*
* *Sub-categoria – 1.4 Cheltuieli pentru relocarea/protecția utilităților*
* *Sub-categoria – 2 Cheltuieli pentru asigurarea utilităților necesare obiectivului investiții*
* *Sub-categoria – 4.1 Construcții şi instalații*
* *Sub-categoria – 4.2 Montaj utilaje, echipamente tehnologice şi funcționale*
* *Sub-categoria – 4.3 Utilaje, echipamente tehnologice şi funcționale care necesită montaj*
* *Sub-categoria – 4.4. Utilaje, echipamente tehnologice şi funcționale care nu necesită montaj şi echipamente de transport*
* *Sub-categoria – 5.1.1.Lucrări de construcții şi instalații aferente organizării de șantier*
* *Sub-categoria – 5.1.2 Cheltuieli conexe organizării de șantier*
* *Sub-categoria – 5.3 Cheltuieli diverse și neprevăzute*
* *Sub-categoria – 4.5 Dotări*
* *Sub-categoria – 4.6 Active necorporale*
* *Sub-categoria – 7.2. Cheltuieli pentru constituirea rezervei de implementare pentru ajustarea de preț*
* *Sub-categoria – Cheltuieli salariale cu personalul implicat în implementarea proiectului (în derularea activităților, altele decât management de proiect)*
* *Sub-categoria - Cheltuieli cu servicii pentru derularea activităților proiectului*

**Costurile indirecte** sunt toate acele cheltuieli care nu se încadrează în categoria costurilor directe. Cuantumul acestora în cadrul bugetului proiectului este stabilit în conformitate cu art. 54 lit. (a) Regulamentul UE 2021/1.060, cu modificările şi completările ulterioare, prin aplicarea unei rate forfetare de **maximum 7%** la costurile directe eligibile, așa cum sunt descrise mai sus.

## ***Opțiuni de costuri simplificate. Costuri unitare/sume forfetare și rate forfetare***

În cadrul acestui apel de proiecte, AM PR Nord-Est nu a prevăzut utilizarea altor opțiuni de costuri simplificate din categoria celor prevăzute la art. 53 alin. 1) literele (b), (c) și (d) din Regulamentul UE nr. 1060/2021, în afară de rata forfetară prevăzută la secțiunea 5.3.4.

## ***Finanțare nelegată de costuri***

Nu se aplică prezentului apel de proiecte.

## **Valoarea minimă și maximă eligibilă/nerambursabilă a unui proiect**

**Cerința 12.** Valoarea finanțării nerambursabile a proiectului este de maximum 7.987.000 euro.

Pentru transformarea din euro în lei a alocării în aplicația MySMIS2021/SMIS2021+ este utilizat cursul inforeuro din luna publicării ghidului (a se vedea **secțiunea 3.3**. din prezentul ghid).

În cazul în care valoarea eligibilă a proiectului depășește valoarea maximă eligibilă precizată mai sus, solicitantul poate suporta diferența din contribuția proprie.

## **Cuantumul cofinanțării acordate**

Contribuția programului (FEDR + BS) la finanțarea unei investiții în cadrul acestui apel de proiecte este de maximum **98% din valoarea totală eligibilă** a cheltuielilor, cu condiția utilizării, pentru activități economice, a maximum 20% din capacitatea anuală globală a infrastructurii finanțate.

În cadrul apelului, pentru întocmirea bugetului cererii de finanțare, se va avea în vedere rata de cofinanțare **din partea solicitantului** de **minimum** **2% din valoarea cheltuielilor eligibile**, cu condiția utilizării, pentru activități economice, a maximum 20% din capacitatea anuală a infrastructurii finanțate.

## **Durata proiectului**

**Cerința 13.** Durata de implementare a proiectului este de maximum 36 luni de la data semnării contractului de finanțare și nu poate depăși 31 decembrie 2029.

Perioada de implementare a activităților proiectului se referă atât la activitățile realizate înainte de depunerea cererii de finanțare cât și la activitățile ce urmează a fi realizate după momentul contractării proiectului.

|  |  |
| --- | --- |
|  | **ATENȚIE!**  Beneficiarul are obligația ca **în cel mult 3 luni** să lanseze **achiziția de execuție lucrări** (dacă investiția prevede execuție de lucrări), termen calculat de la intrarea în vigoare a contractului și **în cel mult 4 luni** să lanseze achiziția pentru **contractul de furnizare/servicii** (în cazul proiectelor care nu prevăd execuție de lucrări). În caz contrar, AM PR Nord-Est poate dispune rezilierea și recuperarea finanțării acordate în conformitate cu dispozițiile legale aplicabile și cu prevederile din contractul de finanțare. |

## **Alte cerințe de eligibilitate a proiectului**

**Cerința 14.** Proiectul respectă prevederile legislației comunitare și naționale în domeniul dezvoltării durabile, egalității de șanse, de gen, nediscriminării și accesibilității persoanelor cu dizabilități.

A se vedea prevederile **secțiunilor** **3.16** și **3.19**.

**Cerința 15.** Proiectul respectă cerințele privind imunizarea infrastructurii la schimbările climatice

Proiectul va include măsuri de atenuare și adaptare la schimbările climatice având în vedere prevederile **secțiunii 3.17** din prezentul ghid și a celor din *Metodologia privind Imunizarea la Schimbările Climatice și respectarea Principiului DNSH*, ***Anexa 2***aferentă prezentului apel, și *Circulara MMAP nr. DGEICPSC 108047/08.08.2023*, disponibile pe pagina web Regio Nord-Est, Secțiunea *Documente suport* (<https://regionordest.ro/documente-suport/>).

Solicitantul își va asuma respectarea acestei condiții de eligibilitate și în Anexa 2 - Declarație Unică.

Respectarea acestei obligații asumate va face obiectul monitorizării în etapa de implementare și în etapa de durabilitate a proiectului.

**Această cerință nu se aplică proiectelor ce au în vedere exclusiv achiziția de bunuri și/sau servicii.**

**Cerința 16.** Proiectul respectă principiul DNSH

Solicitanții la finanțare vor analiza proiectele având în vedere prevederile **secțiunii 3.17** din prezentul ghid și a celor din *Metodologia privind imunizarea la schimbările climatice și respectarea principiului DNSH* și ***Anexa 2 DNSH – P1 – Infrastructuri CDI – Apel 1***, disponibile pe pagina web Regio Nord-Est, Secțiunea *Documente suport* (<https://regionordest.ro/documente-suport/>).

Solicitantul își va asuma respectarea acestei condiții de eligibilitate și în Anexa 2 - Declarație Unică.

Respectarea acestei obligații asumate va face obiectul monitorizării în etapa de implementare și în etapa de durabilitate a proiectului.

# **INDICATORI DE ETAPĂ**

Indicatorii de etapă reprezintă repere cantitative, valorice sau calitative față de care este monitorizat şi evaluat, într-o manieră obiectivă şi transparentă, progresul implementării unui proiect.

În funcție de specificul proiectelor, indicatorii de etapă pot fi:

a) realizarea unor activități sau sub activități din proiect,

b) atingerea unor stadii de implementare sau de execuție tehnică sau financiară prestabilite,

c) stadii sau valori intermediare ale indicatorilor de realizare.

Planul de monitorizare a proiectului este completat de către solicitant, generat de sistemul informatic MySMIS2021/SMIS2021+ și este parte integrantă a contractului de finanţare. În cadrul acestuia sunt prezentați indicatorii de etapă stabiliți pentru perioada de implementare a proiectului, condițiile și documentele justificative pe baza cărora se evaluează și se probează îndeplinirea acestora în vederea atingerii obiectivelor și țintelor finale ale indicatorilor de realizare și de rezultat prevăzuți în cadrul cererii de finanțare.

În cadrul **Anexei 12** - *Planul de monitorizare* sunt detaliați indicatorii care pot fi selectați de către un solicitant de finanțare, în funcție de tipologia investiției, modalitatea de validare a acestora de către AM PR Nord-Est în implementare, termenul maxim de realizare, documentele/dovezile care probează îndeplinirea indicatorilor.

Precizăm că solicitanții de finanțare își pot selecta indicatorii de etapă aplicabili, în funcție de tipologia de proiect, își pot stabili termenele de realizare, fără a depăși termenul maxim prevăzut în **Anexa 12** - *Planul de monitorizare*.

Contractul de finanțare și Manualul beneficiarului cuprind modalitatea de urmărire și măsurile avute în vedere de AM PR Nord-Est pentru respectarea Planului de monitorizare de către beneficiarii de finanțare.

# **COMPLETAREA ȘI DEPUNEREA CERERILOR DE FINANȚARE**

## **Completarea formularului cererii**

Documentația de finanțare este compusă din:

* **Formularul cererii de finanțare,** ale cărei secțiuni se completează în sistemul informatic MySMIS2021/SMIS2021+. **Anexa 1** – *Instrucțiuni privind completarea cererii de finanțare* prezintă aceste secțiuni și include instrucțiuni, recomandări și clarificări privind modul de completare. Aceste detalii sunt disponibile inclusiv în cadrul aplicației MySMIS2021/SMIS2021+, la completarea fiecărei secțiuni în parte.
* **Anexele la cererea de finanțare –** Toate documentele vor fi încărcate în MySMIS2021/SMIS2021+ astfel:
  + Documentele originale emise în format fizic (ce vor constitui anexe ale cererii de finanțare) vor fi scanate integral și lizibil, în format .pdf, denumite corespunzător pentru a fi ușor de identificat, și semnate cu semnătură electronică extinsă.
  + Documentele elaborate electronic (ce vor constitui anexe ale cererii de finanțare) vor fi salvate în format .pdf și semnate cu semnătură electronică extinsă.

Conform OUG 23/2023, unele anexe sunt solicitate a fi depuse la momentul depunerii cererii de finanțare (a se vedea **secțiunea 7.4**), iar altele în etapa contractuală (**secțiunea 7.6**). În etapa de implementare şi durabilitate a contractului de finanţare, vor fi depuse documentele specificate în **secțiunea 11** din ghid.

În cazul în care solicitantul consideră că poate explica o anumită situație și prin alte documente, acesta le poate anexa la cererea de finanțare, însă acest aspect nu presupune nerespectarea cerinței de a transmite documentele obligatorii solicitate. Atunci când se consideră necesar, se pot solicita, prin cererile de clarificări, și alte documente decât cele menționate în prezentul ghid, iar netransmiterea acestora poate atrage respingerea cererii de finanțare.

## **Limba utilizată în completarea cererii de finanțare**

Limba utilizată în completarea documentației de finanțare este limba română.

Documentele redactate în altă limbă vor fi însoțite, în mod obligatoriu de traducere legalizată sau autorizată. Documentul original și traducerea acestuia se vor constitui într-un singur fișier în format .pdf.

## **Metodologia de justificare și detaliere a bugetului cererii de finanțare**

Bugetul proiectului este cuprins în cererea de finanțare și respectă formatul cadru și conținutul minim aprobat prin Ordin al ministrului investițiilor și proiectelor europene (**Anexa 13**). Bugetul proiectului se generează în cadrul aplicației MySMIS2021/SMIS2021+, și trebuie să fie complet şi corelat cu activitățile prevăzute, cu resursele materiale implicate în realizarea proiectului, cu indicatorii asumați și cu calendarul de realizare.

La întocmirea bugetului, solicitantul are în vedere respectarea pragurilor valorice impuse prin prezentul ghid. Totodată, valorile pe care se fundamentează bugetul trebuie să respecte prevederile art. 5 lit. d) și e) din Ordonanța de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, aprobată cu modificări şi completări prin Legea nr. 142/2012, cu modificările și completările ulterioare.

Conform prevederilor OUG 23/2023, art. 4, alin (7), lit. c) solicitantul are obligația de a asigura fonduri suficiente și realiste în bugetul proiectului, precum și termene realiste pentru realizarea activităților, cu încadrarea în limitele maxime prevăzute pentru bugetul sau, după caz, durata maximă de implementare a proiectului.

Bugetul proiectului se corelează cu devizul general al investiției, întocmit în conformitate cu prevederile Hotărârii Guvernului nr. 907/2016, cu modificările și completările ulterioare și cu *Matricea de corelare a bugetului proiectului cu devizul general*, **Anexa 14** la Ghidul solicitantului.

## **Anexe și documente obligatorii la depunerea cererii**

Anexele și documentele obligatorii la depunerea cererii de finanțare vor fi încărcate în MySMIS2021/SMIS2021+, în format PDF, după ce au fost semnate electronic, conform prevederilor de la **secțiunea 4.4**. „*Modalitatea de depunere a proiectelor*” din Ghidul solicitantului.

Netransmiterea la momentul depunerii cererii de finanțare a tuturor documentelor obligatorii enumerate mai jos poate face obiectul solicitării de clarificări a AM PR Nord-Est în cadrul etapei de evaluare tehnică și financiară, în conformitate cu prevederile și excepțiile detaliate în cadrul prezentului subcapitol.

Anexele obligatorii la depunerea cererii de finanțare sunt:

* + - 1. **Declarația unică a solicitantului**, conform **Anexei 2** la ghidul solicitantului

Declarația unică va fi generată, semnată și încărcată în sistemul informatic MySMIS2021/SMIS2021+, de către reprezentantul legal al entității.

Prin Declarația unică solicitantul confirmă îndeplinirea condițiilor de eligibilitate și a cerințelor de conformitate administrativă.

* + - 1. *(dacă este cazul)* **Împuternicirea pentru semnarea electronică extinsă a Cererii de finanţare şi a anexelor la cererea de finanțare**

Ȋn cazul în care, pentru încărcarea cererii de finanțare (inclusiv anexe) în sistemul informatic MySMIS2021/SMIS2021+ este delegată o altă persoană, aceasta va fi împuternicită de către reprezentantul legal al solicitantului, și se va anexa documentul de împuternicire la cererea de finanțare.

Documentul de împuternicire reprezintă un document administrativ emis de reprezentantul legal, cu respectarea prevederilor legale în vigoare.

* + - 1. **Fișa propusă în Roadmap-ul național al infrastructurilor de cercetare din România 2017–2027**
      2. **Hotărârea de aprobare a documentației tehnico-economice și a indicatorilor tehnico-economici**

Se va anexa Hotărârea solicitantului de aprobare a indicatorilor tehnico-economici pentru documentația anexată la cererea de finanțare (PT).

Anexele la hotărâre trebuie să conțină detalierea indicatorilor tehnico-economici și a valorilor acestora în conformitate cu documentația tehnico-economică, asumați de proiectant și o scurta descriere/rezumat a investiției (maximum 2-3 pagini).

În cazul în care la cererea de finanțare se anexează o documentație tehnico-economică actualizată, hotărârea de aprobare a indicatorilor tehnico-economici va fi anexată pentru documentația actualizată, inclusiv modificările și completările ulterioare, iar dacă se menționează în conținutul acesteia modificarea unei hotărâri anterioare, atunci se va anexa și hotărârea inițială care a fost modificată.

|  |  |
| --- | --- |
|  | **ATENȚIE!**  Se vor avea în vedere prevederile art. 42 din Legea nr. 500/2002, conform cărora „Documentațiile tehnico-economice aferente obiectivelor/proiectelor de investiții noi, documentațiile de avizare a lucrărilor de intervenții, respectiv notele de fundamentare privind necesitatea și oportunitatea efectuării cheltuielilor aferente celorlalte categorii de investiții incluse la poziția C «Alte cheltuieli de investiții» care se finanțează, potrivit legii, din fonduri publice, se aprobă de către:   * Guvernul, pentru valori mai mari de 100 de milioane lei; * ordonatorii principali de credite, pentru valori cuprinse între 10 milioane lei și 100 de milioane lei; * ceilalți ordonatori de credite, pentru valori până la 10 milioane lei, cu avizul prealabil al ordonatorului principal de credite.” |

* + - 1. **Plan de operaționalizare proiect**

Se vor respecta modelul și instrucțiunile de completare din **Anexa 7** - *Plan de operaționalizare proiect*.

* + - 1. **Lista întreprinderilor care și-au exprimat interesul pentru activitățile de inovare** ce vor fi oferite de solicitant (infrastructura CDI) în domeniul de intervenție vizat de proiect **și minim 3 expresii de interes a întreprinderii** (conform modelului standard recomandat din **Anexa 10** la prezentul ghid)
      2. **Lista de lucrări, echipamente, dotări si servicii**, cu încadrarea acestora în secțiunea de cheltuieli eligibile /neeligibile conform modelului din **Anexa 15** și corelată cu devizul general și bugetul proiectului.
      3. **Notă privind încadrarea în limitele de proprietate și fundamentarea rezonabilității costurilor**, conform modelului din **Anexa 16.**

**În situația achizițiilor de bunuri (incluse în deviz)**, în cadrul acestei note va fi detaliată inclusiv fundamentarea rezonabilității costurilor în baza a minimum 2 oferte de preț. Nu se vor atașa documentației de finanțare documentele care au stat la baza acestei fundamentări.

* + - 1. **Documente justificative care au stat la baza stabilirii costurilor estimate (altele decât cele menționate în devizul general) în cadrul proiectului: oferte de preț/ cataloage/ website-uri, orice alte surse verificabile (cel puțin 2 surse distincte).**

Nu este obligatorie prezentarea a 2 oferte de preț, ci utilizarea a cel puțin 2 surse verificabile (prin numele furnizorului, produsul cu caracteristicile tehnice generale ale acestuia și prețul aferent). Documentele justificative care sunt în altă limbă vor fi traduse în limba română.

* + - 1. **Documentația tehnico-economică faza Proiect Tehnic**

**Pentru proiectele de investiții** privind măsuri în domeniul construcțiilor **(infrastructură)** lacererea de finanțare se va anexa **Proiectul tehnic (inclusiv procesul verbal de recepție a documentației) elaborat în conformitate cu legislația relevantă, respectiv H.G. nr. 907/2016, cu modificările și completările ulterioare.**

Se vor avea în vedere următoarele condiții:

* **Proiectul Tehnic** aferent obiectivului de investiție anexat la cererea de finanțare nu trebuie să fi fost elaborat/ revizuit/ reactualizat cu mai mult de 2 ani înainte de data depunerii cererii de finanțare. Va fi transmisă ultima variantă a documentației tehnice, **însoțită de procesul verbal de recepție**.
* **Devizul general** aferent proiectului tehnic anexat la cererea de finanțare nu trebuie să fi fost actualizat cu mai mult de 12 luni înainte de data depunerii cererii de finanțare.

Se acceptă ca în cadrul unei Cereri de finanțare să fie depuse două sau mai multe documentații tehnico-economice pentru obiecte de investiții diferite.

Se va anexa, dacă este cazul, inclusiv devizul pe obiect pentru componenta specifică tehnologiei informației și comunicațiilor.

|  |  |
| --- | --- |
|  | **ATENȚIE!**  Solicitantul va obține Avizul Comitetului Tehnico-Economic pentru Societatea Informațională conform Hotărârii Guvernului nr. 941/2013, cu modificările și completările ulterioare pentru proiectele care au o componentă specifică tehnologiei informației și comunicațiilor cu o valoare nominală sau cumulată a acesteia mai mare de 5.000.000 lei, fără TVA, finanțate din fonduri europene.  Avizul este un document obligatoriu de prezentat în etapa de implementare conform secțiunii 11 și va face parte din dosarul de verificare a achiziției.  Proiectul tehnic va fi verificat în cadrul etapei de evaluare tehnică și financiară, conform Anexei 19 - Grila de analiza a conformității PT. |

* + - 1. **Autorizația de construire și, dacă este cazul autorizația de demolare**

Este obligatorie anexarea la cererea de finanțare a autorizației de construire pentru proiectele/obiectele de investiții care prevăd lucrări de construcție[[13]](#footnote-13), în termen de valabilitate la data depunerii cererii de finanţare.

În cazul proiectelor care cuprind mai multe imobile, se va anexa:

* fie o singură autorizație de construire la nivel de proiect, conform legislației în vigoare,
* fie autorizații de construire distincte pentru fiecare imobil în parte din cadrul proiectului, conform legislației în vigoare.

Dacă este cazul, pentru proiectele ce cuprind lucrări de demolare a unei construcții existente pe terenul obiect al investiției, se va anexa inclusiv autorizația de demolare.

* + - 1. *(dacă este cazul)* **Documente din care să reiasă complementaritatea proiectului** cu alte proiecte realizate/în curs de realizare/propuse a se realiza din orice sursă de finanțare *(în vederea punctării criteriului 2.6 din grila de ETF – Anexa 18 la prezentul ghid)*.
      2. **Documente justificative pentru cercetătorii care lucrează în organizația de cercetare** (conform *secțiunii 6.4* din **Anexa 7**. Plan operaționalizare)
      3. **Anexa 24 - Declaraţie privind ajutoarele de stat**

Pentru respectarea regulilor de cumul, beneficiarul ajutorului va prezenta o declaraţie, în care va menţiona informaţiile referitoare la orice alt ajutor de stat/de minimis de care a beneficiat sau dacă este în curs de solicitare a altor ajutoare de stat, pentru aceleaşi cheltuieli eligibile cu cele propuse prin proiectul pentru care se depune cererea de finanţare.

## **Aspecte administrative privind depunerea cererii de finanțare**

Cererea de finanțare depusă de solicitanți respectă modelul cadru aprobat prin ordin al ministrului investițiilor și proiectelor europene.

Completarea acesteia se face conform **Anexei 1** *- Instrucțiuni privind completarea cererii de finanțare*.

Cererea de finanțare depusă prin sistemul MySMIS2021/SMIS2021+, va fi încărcată sub semnătură electronică extinsă, certificată în conformitate cu prevederile legale în vigoare, a reprezentantului legal al solicitantului, sau a persoanei împuternicite de către acesta, dacă este cazul.

Documentele încărcate în sistemul MySMIS2021/SMIS2021+, ca parte din cererea de finanțare, trebuie să fie lizibile și complete. Se recomandă așadar, o atenție sporită la scanarea anumitor documente (ex. planșe, schițe, tabele) de dimensiuni mari, ori care necesită o rezoluție adecvată pentru a asigura lizibilitatea.

Solicitantul are obligația de a completa cererea de finanțare cu toate informațiile solicitate și de a anexa, la cererea de finanțare, toate documentele justificative, documentele suport și anexele prevăzute în Ghidul Solicitantului, necesare pentru etapa de evaluare tehnico-financiară a proiectului, acesta fiind responsabil pentru lipsa unora din aceste informații, documente sau anexe care pot conduce la decizii de respingere a cererii de finanțare în orice etapă de evaluare, selecție și contractare.

Documentele justificative, documentele suport și celelalte anexe ale Cererii de finanțare se vor întocmi și depune într-un format care să respecte cerințele de formă și conținut prevăzute în legislația națională și europeană, în situația în care pentru aceste documente este reglementat un format sau conținut standard.

## **Anexele și documente obligatorii la momentul contractării**

Documentele obligatorii aferente etapei de contractare, enumerate mai jos, se pot transmite împreună cu cererea de finanțare la momentul depunerii acesteia prin sistemul informatic MySMIS2021/SMIS2021+ sau pot fi solicitate de către AM PR Nord-Est în cadrul etapei de contractare, în conformitate cu prevederile și excepțiile detaliate în cadrul prezentului subcapitol.

* + - 1. **Documentele statutare** ale solicitantului și de înființare ale infrastructurii de cercetare
* Documentul legal privind înființarea, funcționarea, acreditarea instituției (după caz), statutare, inclusiv ultimele actele adiționale şi hotărâri judecătorești de modificare, dacă este cazul, care conține informații despre numele, sediul, scopul, obiectivele, structura și funcționarea organizației;
* Statutul organizației, sau Regulamentul de organizare și funcționare (ROF);
* Documentele de înființare relevante aferente infrastructurii de cercetare definită în conformitate cu prevederile Ordonanței nr. 57 din 16 august 2002 privind cercetarea științifică și dezvoltarea tehnologică (de ex. Hotărârea Senatului / Consiliului de Administrație, ROF-ul, Organigrama etc.). Documentația de înființare a infrastructurii va conține minim informații referitoare la: clădiri „localizate într-un singur sit” sau „distribuite”, laboratoare, active corporale și necorporale, personal alocat activității CDI.

Documentele statutare doveditoare trebuie să fie în conformitate cu legislația în vigoare la data depunerii cererii de finanțare.

Solicitantul **va identifica infrastructura de cercetare** care va face obiectul proiectului din cererea de finanțare, în conformitate cu definiția din **Anexa 3** la Ghidul solicitantului.

* + - 1. **Documentele privind identificarea reprezentantului legal**[[14]](#footnote-14) **al solicitantului / împuternicitului**

Documente care demonstrează calitatea de reprezentant legal al solicitantului, precum și actul de identificare a reprezentantului legal și actul de identificare a împuternicitului, dacă este cazul.

* + - 1. **Certificate de atestare fiscală**, referitoare la obligațiile de plată la bugetul local și la bugetul de stat

Certificatele de atestare fiscală referitoare la obligațiile de plată la bugetul local și la bugetul de stat trebuie să fie în termenul de valabilitate.

Solicitantul trebuie să fi achitat, la momentul etapei de contractare, obligațiile de plată nete (diferența dintre obligațiile de plată restanțe la buget și sumele de recuperat de la buget) către bugetul de stat și respectiv bugetul local, în cuantumul stabilit de legislația în vigoare.

* + - 1. **Certificatul de cazier fiscal al solicitantului**

Certificatul de cazier fiscal trebuie să fie în termen de valabilitate, conform prevederilor OG nr. 39/2015 privind cazierul fiscal.

* + - 1. **Formularul bugetar „Fişa proiectului finanţat/propus la finanţare în cadrul programelor aferente Politicii de coeziune a Uniunii Europene” (cod 23)**, prevăzut de Scrisoarea Cadru privind contextul macroeconomic, în conformitate cu prevederile O.U.G. 133/2021

Se vor avea în vedere prevederile Art. 2, alin. 3 din Normele Metodologice din 27 iunie 2022 de aplicare a Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, aprobate prin Hotărârea nr. 829 din 27 iunie 2022.

* + - 1. **Formularul nr. 1 – Fişă de fundamentare. Proiect propus la finanţare/finanţat din fonduri europene în conformitate cu O.U.G. 133/2021** (pentru entitățile de drept public)

Se va completa Anexa nr.1 la Normele Metodologice din 27 iunie 2022 de aplicare a Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, aprobate prin Hotărârea nr. 829 din 27 iunie 2022.

* + - 1. **Declarație pe propria răspundere a reprezentantului legal al solicitantului privind modificările survenite asupra documentației de finanțare (Anexa 17)**

În cazul în care există modificări, sunt anexate documente justificative asumate de către solicitant/reprezentantul legal al solicitantului/ în conformitate cu prevederile ghidului solicitantului aplicabil apelului de proiecte.

* + - 1. (dacă proiectul implică exclusiv achiziții de bunuri și/sau servicii) **Decizia etapei de încadrare a proiectului în procedura de evaluare a impactului asupra mediului emisă de autoritatea de mediu, ca document de reglementare final**, în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului și ale Ordinului nr. 269/2020, **Acordul de mediu sau Clasarea notificării.**

(*dacă proiectul implică lucrări de construcție*) În vederea verificării de către AM PR Nord-Est a îndeplinirii criteriului privind imunizarea infrastructurii la schimbările climatice, solicitantul va menționa, în Cererea de finanțare – Secțiunea 3.14. *Principii orizontale, Imunizarea la schimbările climatice*, și tipul, numărul și data actului de reglementare emis de autoritatea de mediu (Decizia etapei de încadrare ca document final / Acordul de mediu). De asemenea, va fi menționat un link pentru locația unde poate fi consultat respectivul document, pe pagina de internet a Agenției pentru Protecția Mediului, pe pagina de internet a instituției solicitante sau îl va atașa la cererea de finanțare ca anexă în etapa de contractare.

Din actul de reglementare trebuie să rezulte data la care a avut loc ședința Comisiei de Analiză Tehnică (CAT).

* + - 1. **Documente privind dreptul solicitantului asupra imobilului**
* *Pentru investiții care includ lucrări de construcție ce se supun autorizării*
* dovada înregistrării imobilelor **în registre (extras de carte funciară din care să rezulte intabularea)**, emis cu maximum 30 de zile înaintea depunerii, din care să rezulte existența dreptului de proprietate, dreptul de administrare, dreptul de concesiune sau dreptul de superficie (inclusiv absența sarcinilor incompatibile cu investiția);
* **Plan de amplasament vizat de OCPI** depus de către solicitantul de finanțare ca anexă la cererea de finanțare, pentru imobilele pe care se propune a se realiza investiția în cadrul proiectului, plan în care să fie evidențiate inclusiv numerele cadastrale;
* **Tabel centralizator pentru obiective de investiție,** în cazul în care investiția vizează mai mult de un număr cadastral (**Anexa 16**).

Reprezentantul legal al solicitantului va confirma absența sarcinilor incompatibile cu investiția în cadrul declarației pe propria răspundere.

În plus, pe lângă documentele menționate mai sus, pentru dovedirea **dreptului de concesiune** se va prezenta și **Acordul proprietarului** pentru realizarea activităților proiectului și menținerea investiției pentru o perioadă care să acopere perioada de durabilitate a contractului de finanţare.

Documentele trebuie să fie cuprinzătoare pentru datele menționate în cadrul Cererii de finanțare, a documentației tehnico-economice cu privire la identificarea investiției.

**Atenție!** Nu se acceptă înscrierea provizorie a dreptului de proprietate.

* *Pentru investiții care includ exclusiv servicii și/sau dotări și lucrări de construcție ce nu se supun autorizării:*

Se atașează documente din care să reiasă dreptul de proprietate privată, drept de administrare, dreptul de concesiune, dreptul de superficie, dreptul de uzufruct, împrumutul de folosință (comodat), dreptul de închiriere/locațiune sau dreptul de folosință cu titlu gratuit.

**Observații:**

* 1. Cerințele cu privire la prezentarea extraselor de carte funciară și a planului de amplasament se aplică, în mod evident, doar pentru imobile.
  2. În situația în care sunt executate lucrări de construire pe albiile şi/sau malurile râurilor, aflate în administrarea A.N.A.R./ administrațiilor bazinale de apă, se va anexa, un acord-cadru de parteneriat privind colaborarea dintre administrațiile bazinale de apă şi solicitantul de finanţare), fără ca administrația bazinală de apă să reprezinte un partener în sensul OUG nr. 133/2021, cu modificările şi completările ulterioare, ci un colaborator care asigură buna implementare a proiectului.

* + - 1. **Hotărârea de aprobare a proiectului în conformitate cu ultima formă a bugetului rezultat în urma etapei de evaluare tehnică și financiară**

În conformitate cu ultima formă a bugetului se va transmite hotărârea de aprobare a proiectului și a cheltuielilor aferente.

În Hotărârea sus menționată trebuie să fie incluse toate cheltuielile pe care solicitantul trebuie să le asigure pentru implementarea proiectului, în condițiile rambursării/ decontării ulterioare a cheltuielilor eligibile din instrumente structurale.

Se va utiliza **Anexa 6** - Model orientativ de Hotărâre de aprobare a proiectului.

* + - 1. **Planul de monitorizare a proiectului** (**Anexa 12** la ghidul solicitantului)

Planul de monitorizare trebuie să cuprindă indicatorii de etapă (repere cantitative/calitative față de care este apreciat progresul implementării unui proiect și pot reprezenta inclusiv stadii intermediare ale indicatorilor de realizare). Indicatorii de etapă se vor corela cu activitatea de bază a proiectului și se vor raporta cel puțin la stadiul procedurilor de achiziții, progresul execuției lucrărilor, etc.

Primul indicator de etapă poate fi stabilit la un interval de minim o lună, dar nu mai mult de 6 luni, calculat din prima zi de începere a implementării proiectului, așa cum este prevăzută în contractul de finanțare.

Planul de monitorizare propus va fi anexă la contractul de finanțare și va face subiectul monitorizării proiectului în etapa de implementare.

* + - 1. *(dacă este cazul)* **Documentația privind imunizarea la schimbările climatice**

Aceasta trebuie să fie realizată conform mențiunilor din *Metodologia privind Imunizarea la Schimbările Climatice și respectarea Principiului DNSH* (Secțiunea 4.1), disponibilă pe pagina web <https://regionordest.ro/documente-suport/>, secțiunea Documente utile, Documente suport, corespunzătoare fazei de proiectare.

Această documentație se depune în următoarele situații:

* Dacă documentul de reglementare emis de Agenția pentru Protecția Mediului este Clasarea notificării;
* Dacă documentul de reglementare emis de Agenția pentru Protecția Mediului este Decizia etapei de încadrare ca document final, obținută în urma ședinței Comitetului de Analiză Tehnică care a avut loc înainte de data de 08.08.2023, inclusiv această dată.
* Dacă documentul de reglementare emis de Agenția pentru Protecția Mediului este Acordul de mediu, obținut în urma ședinței Comitetului de Analiză Tehnică care a avut loc înainte de data de 08.08.2023, inclusiv această dată.

Solicitantul va realiza un document prin care va prezenta, pe scurt, analiza efectuată și justificarea propunerii de adoptare, daca este cazul, de măsuri de atenuare și/sau adaptare, denumit Documentația privind imunizarea la schimbările climatice, pe care îl va atașa la documentația tehnico-economică. Acest document trebuie să respecte structura propusă în Anexa B, Secțiunea B2 din [Orientările tehnice referitoare la imunizarea infrastructurii la schimbările climatice în perioada 2021-2027](https://eur-lex.europa.eu/legal-content/RO/TXT/PDF/?uri=CELEX:52021XC0916(03)). Din această documentație trebuie să reiasă în mod clar măsurile de atenuare și/sau adaptare rezultate din procesul de imunizare, și corelarea cu secțiunile din documentația tehnico-economică în care acestea se regăsesc.

* + - 1. **Orice alt document din lista celor anexate la formularul cererii de finanțare, actualizat, dacă au intervenit modificări.**

**ATENȚIE!**

**Netransmiterea, în etapa contractuală, a oricărui document obligatoriu, în termenul solicitat, conduce la respingerea cererii de finanțare.**

## **Renunțarea la cererea de finanțare**

În situația renunțării la solicitarea finanțării, solicitantul va trebui să completeze și să semneze o cerere (semnată cu semnătură electronică extinsă) pe care o va transmite în format electronic către AM PR Nord-Est pe adresa [am@adrnordest.ro](mailto:am@adrnordest.ro), sau prin sistemul informatic MySMIS2021/SMIS2021+, după caz. Renunțarea la cererea de finanțare se va face numai de către reprezentantul legal/persoana împuternicită al/a solicitantului în mod expres prin mandat/ împuternicire în acest sens (semnată cu semnătură electronică extinsă).

# **PROCESUL DE EVALUARE, SELECȚIE ȘI CONTRACTARE A PROIECTELOR**

## **Principalele etape ale procesului de evaluare, selecție și contractare**

Principalele etape ale procesului, respectiv evaluarea, selecția și contractarea proiectelor depuse, se realizează strict în baza documentelor și informațiilor transmise de solicitantul de finanțare prin sistemul informatic MySMIS2021/SMIS2021+ cu excepția situațiilor de nefuncționalitate a sistemului sau în alte situații prevăzute în ghidul solicitantului de finanțare sau detaliate de către AM prin Instrucțiuni.

Cererile de finanțare depuse de solicitanți în sistemul informatic MySMIS2021/SMIS2021+, se evaluează în conformitate cu metodologia și criteriile de evaluare şi selecție descrise în cadrul prezentului ghid și aprobate de Comitetul de monitorizare a programului, conform prevederilor art. 40 din Regulamentul (UE) 2021/1060, cu modificările şi completările ulterioare.

Durata totală până la semnarea contractului de finanțare sau emiterea deciziei de finanțare nu poate depăși termenul prevăzut de OUG 23/2023, cu modificările și completările ulterioare, calculat de la data închiderii apelului de proiecte. În cazuri temeinic justificate, autoritatea de management are dreptul de a prelungi durata motivat, o singură dată, cu maximum 90 de zile calendaristice, cu informarea solicitanților prin publicarea unui anunț pe pagina de internet a autorității de management.

## **Conformitate administrativă – Declarația Unică**

În conformitate cu OUG 23/2023 de simplificare prima etapă de verificare a proiectelor depuse este cea a conformității administrative, etapă complet digitalizată, realizată în mod automat prin sistemul informatic MySMIS2021/SMIS2021+, ce va urmări, în principal, existența declarației unice și a documentelor obligatoriu de anexat la cererea de finanțare. După verificarea conformității administrative, sistemul informatic MySMIS2021/SMIS2021+ va informa solicitantul cu privire la trecerea proiectului în etapa de evaluare tehnică și financiară, prin emiterea, în mod automat, a unei notificări prin intermediul aplicației.

## **Etapa de evaluare preliminară – dacă este cazul (specific pentru intervențiile FSE+)**

Nu se aplică prezentului apel de proiecte.

## **Evaluarea tehnică și financiară. Criterii de evaluare tehnică și financiară**

Evaluarea tehnică și financiară se realizează în ordinea depunerii proiectelor, de către comisiile de evaluare constituite la nivelul autorității de management în conformitate cu **criteriile de evaluare tehnică și financiară** din **Anexa 18** *– Grila de evaluare tehnică și financiară (ETF)* la prezentul ghid.

În această etapă se va completa **Anexa 19** *- Grila de analiză a conformității Proiectului Tehnic (PT)*. Dacă în cadrul unei cereri de finanțare sunt depuse mai multe proiecte tehnice, se va completa câte o grilă de analiză a conformității proiectului tehnic pentru fiecare obiectiv în parte, după caz.

Punctarea criteriilor de evaluare se va face luând în considerare documentația proiectului transmisă inițial și răspunsurile la solicitările de clarificări.

Pe parcursul procesului de evaluare tehnică și financiară pot fi solicitate clarificări care, împreună cu răspunsurile la acestea, trebuie să se încadreze într-un **termen de maximum 10 de zile lucrătoare** începând cu următoarea zi de după transmiterea primei solicitări de clarificări. Acest termen va fi adus la cunoștință solicitantului în prima solicitare de clarificări.

Termenul de răspuns aferent fiecărei solicitări de clarificări va fi de **maximum 5 zile lucrătoare**, termen ce poate fi prelungit, daca este necesar, până cel târziu în cea de-a 10-a zi din ziua următoare transmiterii primei solicitări de clarificări.

În cadrul răspunsurilor la solicitările de clarificări, pot fi depuse documente, inclusiv din categoria celor obligatorii la depunerea cererii de finanțare, care au fost emise ulterior depunerii proiectului, existând posibilitatea completării cererii de finanțare și a anexelor acesteia.

Netransmiterea răspunsurilor, răspunsul incomplet sau nerespectarea termenelor maxime de răspuns la solicitările de clarificări, poate conduce la respingerea proiectului, cererea de finanțare fiind evaluată doar în baza documentelor și a informațiilor existente.

## **Aplicarea pragului de calitate**

În cadrul acestui apel de proiecte, pragul minim de la care se consideră că un proiect îndeplinește **condițiile minime** necesare pentru a fi finanțat din fonduri europene nerambursabile este de **70 de puncte**.

Totodată, se va avea în vedere că:

* **bifarea cu NU** a criteriului I.17 din **Anexa 19** - *Grila de analiză a conformității PT*, și
* **punctarea cu 0** (zero) a criteriului 2.1. din **Anexa 18** – *Grila de evaluare ETF*
* **punctarea cu 0** (zero) a criteriului 2.3. din **Anexa 18** – *Grila de evaluare ETF*,

**atrage respingerea proiectului**, chiar dacă pragul de calitate obținut în urma evaluării tehnice și financiare depășește 70 de puncte.

Astfel, în urma finalizării etapei de evaluare tehnico-financiară și a soluționării, dacă este cazul, a contestațiilor depuse, selecția proiectelor se va face ținând cont de respectarea pragului de calitate stabilit (70 de puncte), precum și în limita bugetului alocat apelului de proiecte.

## **Aplicarea pragului de excelență**

Nu se aplică prezentului apel de proiecte.

## **Notificarea rezultatului evaluării tehnice și financiare**

Rezultatele evaluării tehnice și financiare se comunică solicitantului, indicându-se punctajul obținut și justificarea acordării respectivului punctaj, pentru fiecare criteriu în parte. Împotriva rezultatului evaluării tehnice și financiare, solicitantul poate formula contestație în termen de 30 zile calendaristice, calculate de la data comunicării rezultatului evaluării, în conformitate prevederile din **secțiunea 8.8**. de mai jos.

## **Contestații**

Un solicitant de finanțare nerambursabilă, care se consideră nedreptățit de rezultatele proceselor de evaluare și/sau contractare pentru documentația depusă de acesta pentru finanțare, poate formula în scris câte **o singură contestație**, asupra rezultatului fiecărei etape din procesele de selectie și/sau contractare, care va fi transmisă spre soluționare la AM PR Nord-Est.

Contestația va cuprinde cel puțin următoarele:

a) datele de identificare ale solicitantului: denumirea, sediul, datele de contact, precum și alte atribute de identificare, în condițiile legii, cum sunt: numărul de înregistrare în registrul comerțului sau într-un alt registru public, codul unic de înregistrare, precum și ale cererii de finanțare: titlu, cod unic SMIS;

b) datele de identificare ale reprezentantului legal al solicitantului;

c) obiectul contestației;

d) criteriul/criteriile contestat(e);

e) motivele de fapt si de drept pe care se întemeiază contestația, detaliate pentru fiecare criteriu de evaluare și selecție în parte contestat;

f) semnătura reprezentantului legal/împuternicitului solicitantului

Pentru a putea fi analizată o contestație, solicitantul trebuie să aducă argumente în susținerea punctului sau de vedere. În lipsa motivelor de fapt şi de drept, a argumentelor care să susțină contestarea deciziei primite de solicitant, AM PR Nord-Est consideră contestația neîntemeiată, aceasta fiind respinsă fără a mai fi analizată.

Contestațiile se transmit prin intermediul sistemului MySMIS2021/SMIS2021+.

Contestațiile se pot depune în **maximum 30 de zile calendaristice** de la data înștiințării de către AM PR Nord-Est/ MySMIS2021/ SMIS2021+ asupra rezultatului contestat. Contestațiile depuse după termenul anterior menționat vor fi clasate, fiind considerate respinse, fără a mai fi analizate.

Contestatarul nu poate să depună documente noi în susținerea cauzei și nu poate să modifice conținutul documentației inițiale.

Contestațiile vor fi soluționate de regulă, în termen de 30 de zile lucrătoare, de la momentul înregistrării acestora la AM PR Nord-Est. În situația în care se constată că este necesară o prelungire a acestui termen, AM PR Nord-Est va notifica solicitantul în acest sens.

Contestația poate fi retrasă de contestatar până la soluționarea acesteia. Prin retragerea contestației se pierde dreptul de a se înainta o nouă contestație în interiorul termenului general de depunere a acesteia.

Decizia AM PR Nord-Est este finală, contestatarul nu va mai putea înainta o nouă contestație pe marginea aceluiași subiect.

În situația în care contestatarul este nemulțumit de modul de soluționare a contestației de către AM PR Nord-Est, se poate adresa instanțelor de judecată abilitate în acest sens și va fi informat asupra acestui aspect în cadrul scrisorii de răspuns la contestația depusă.

## **Contractarea proiectelor**

## ***Verificarea îndeplinirii condițiilor de eligibilitate***

Demararea etapei de contractare se va realiza prin transmiterea unei notificări prin intermediul sistemului informatic MySMIS2021/SMIS2021+ prin care se vor solicita transmiterea anexelor obligatorii pentru această etapă, precum și soluționarea observațiilor rezultate în urma etapei de evaluare tehnică și financiară.

Ulterior notificării de demarare a etapei de contractare, solicitantul are obligația depunerii documentelor obligatorii enumerate în cadrul **Secțiunii 7.6**, în **termen de maximum 15 de zile lucrătoare**.

Vor putea fi solicitate clarificări, iar solicitanții au obligația să răspundă la acestea cu respectarea termenului de **maximum 15 zile lucrătoare** calculat din ziua lucrătoare imediat următoare de după transmiterea scrisorii de clarificări, sub sancțiunea respingerii cererii de finanțare.

Netransmiterea clarificărilor solicitate în termenele comunicate, răspunsul incomplet sau nesatisfăcător pot conduce la respingerea cererii de finanțare, în conformitate cu prevederile prezentului ghid, cererea de finanțare fiind evaluată doar în baza documentelor și a informațiilor existente.

În aceasta etapă solicitanții vor trebui să facă dovada celor declarate prin declarația unică, respectiv să prezinte documentele justificative prin care fac dovada îndeplinirii tuturor condițiilor de eligibilitate. Astfel, verificarea îndeplinirii condițiilor de eligibilitate se realizează pe baza informațiilor și documentelor prezentate de solicitant, inclusiv a răspunsurilor la solicitările de clarificări, a informațiilor și documentelor care pot fi accesate, obținute sau puse la dispoziția autorității de management din bazele de date administrate de alte instituții publice, pe baza protocoalelor încheiate cu acestea și a informațiilor și documentelor care au însoțit cererea de finanțare disponibile în sistemul informatic MySMIS2021/SMIS2021+.

În cazuri excepționale şi pentru motive independente de solicitant, la solicitarea acestuia, procesul de contractare poate fi suspendat, sub condiția ca perioada de suspendare să nu afecteze proiectul, astfel încât să se asigure implementarea acestuia în condiții optime, în conformitate cu cererea de finanţare, cu respectarea condițiile de finanțare prevăzute în ghid și cu încadrarea în perioada de programare. Perioadele cumulate de suspendare nu pot depăși **45 de zile** **calendaristice**.

Pentru toate proiectele de investiții din fonduri publice, solicitantul are obligația ca în etapa de contractare, să facă dovada unui drept real principal fără sarcini asupra bunurilor imobile care fac obiectul cererii de finanţare.

În cadrul etapei de contractare se poate efectua o vizită la locul de implementare a proiectului pe baza unui mecanism stabilit de Autoritatea de Management și va avea drept scop stabilirea concordanței între situația din documentele analizate și cea din teren, respectiv dacă spațiul este adecvat desfășurării activității vizate de investiția propusă. Vizita la fața locului se va stabili de comun acord cu reprezentantul legal al solicitantului. În cazul în care acesta nu poate participa la vizita la fața locului, el poate delega/mandata o altă persoană pentru a participa la aceasta. În urma finalizării vizitei se va întocmi raport de vizită la fața locului, care va fi agreat și semnat de toate persoanele participante la vizita pe teren.

## ***Decizia de acordare/respingere a finanțării***

Ca urmare a verificării îndeplinirii condițiilor de eligibilitate, AM PR Nord-Est va emite fie decizia de aprobare, fie decizia de respingere a finanțării.

AM PR Nord-Est emite decizia de respingere a finanțării, în etapa de contractare, cu menționarea motivelor de respingere, dacă intervine cel puțin una dintre următoarele situații, fără ca enumerarea să excludă alte condiții specifice prevăzute în Ghidul Solicitantului:

* 1. solicitantul nu face dovada că cele declarate prin Declarația unică sunt conforme cu realitatea și corespund cerințelor din Ghidul Solicitantului;
  2. solicitantul nu răspunde în termenele prevăzute la **secțiunea 8.9.1**.

Decizia de respingere a finanțării se aduce la cunoștința solicitantului prin sistemul informatic MySMIS2021/SMIS2021+.

Împotriva deciziei de respingere a finanțării solicitantul poate formula contestație pe cale administrativă, la AM PR Nord-Est, în **termen de maximum 30 zile calendaristice**, calculat de la data primirii deciziei de respingere prin sistemul informatic MySMIS2021/SMIS2021+.

## ***Definitivarea planului de monitorizare al proiectului***

Pe baza informațiilor incluse în cererea de finanţare şi, dacă este cazul, a informațiilor suplimentare solicitate beneficiarului, AM PR Nord-Est verifică şi validează indicatorii de etapă în cadrul etapei de contractare, care sunt prevăzuți în **Planul de monitorizare a proiectului (Anexa 12)**.

Planul de monitorizare trebuie să cuprindă indicatorii de etapă (repere cantitative/calitative față de care este apreciat progresul implementării unui proiect și pot reprezenta inclusiv stadii intermediare ale indicatorilor de realizare). Indicatorii de etapă se vor corela cu activitatea de baza a proiectului și se vor raporta la stadiul procedurilor de achiziții, progresul execuției lucrărilor, etc.

Primul indicator de etapă poate fi stabilit la un interval de minim 1 lună, dar nu mai mult de 6 luni, calculat din prima zi de începere a implementării proiectului.

Planul de monitorizare propus va fi anexă la contractul de finanțare și va face subiectul monitorizării proiectului în etapa de implementare.

Dacă data de începere a implementării proiectului este anterioară datei de semnare a contractului de finanţare, primul indicator de etapă este raportat la data semnării contractului de finanţare.

În cazul proiectelor de investiții, indicatorii de etapă se raportează atât la stadiul pregătirii și derulării procedurilor de achiziții, cât şi la progresul execuției lucrărilor, aferente activității de bază.

În definitivarea *Planului de monitorizare*, solicitantul de finanțare va avea în vedere mențiunile **Secțiunii 6** din cadrul prezentul ghid.

## ***Semnarea contractului de finanțare /emiterea deciziei de finanțare***

Pentru proiectele selectate, în baza deciziei de aprobare a finanțării AM PR Nord-Est va proceda la încheierea contractului de finanțare.

Modelul standard de contract de finanțare, utilizat pentru contractarea proiectelor selectate în urma procesului de evaluare, este cel prezentat în cadrul **Anexei 21** – *Contractul de finanțare* la ghidul solicitantului - Condiții generale de accesare a fondurilor în cadrul PR 2021-2027 (cu modificările și completările ulterioare).

Pe lângă clauzele standard prevăzute în cadrul modelului de contract, clauzele specifice aplicabile proiectelor contractate în cadrul prezentului apel de proiecte se regăsesc evidențiate în Anexa 21 la prezentul ghid.

Modelul standard de contract de finanțare poate fi actualizat în baza modificărilor legislative cu impact asupra clauzelor contractuale sau în alte cazuri obiectiv justificate.

Semnarea și încărcarea în sistem a contractului de către beneficiar se realizează în **maximum 5 zile** **lucrătoare** de la data notificării de către AM PR Nord-Est.

# **ASPECTE PRIVIND CONFLICTUL DE INTERESE**

Solicitantul de finanțare va respecta prevederile legale naționale și comunitare în vigoare cu privire la conflictul de interese.

Reprezentantul legal al solicitantului de finanțare se obligă să întreprindă toate diligențele necesare pentru a evita și, după caz, a înlătura orice conflict de interese pe toată perioada de derulare a proiectului, începând cu data depunerii cererii de finanțare și până la expirarea perioadei de durabilitate a proiectului.

Reprezentantul legal al solicitantului de finanțare are obligația de a informa AM PR Nord-Est în legătură cu orice situație care dă naștere sau este posibil să dea naștere unei situații potențial generatoare de conflict de interese, în termen de **maximum 5 zile lucrătoare** de la luarea la cunoștință a situației.

AM PR Nord-Est va lua toate măsurile necesare pentru evitarea și înlăturarea situațiilor de conflict de interese, în conformitate cu prevederile naționale și comunitare în vigoare aplicabile în materia conflictului de interese.

# **ASPECTE PRIVIND PRELUCRAREA DATELOR CU CARACTER PERSONAL**

Solicitanții de finanţare își vor exprima acordul în cadrul Declarației unice cu privire la furnizarea și prelucrarea datelor cu caracter personal/ale instituției pe care o reprezintă, precum și cu accesarea și prelucrarea acestora în bazele de date publice cu scopul realizării verificărilor presupuse de ghidul solicitantului aplicabil, în baza Regulamentului UE 679/2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), precum și prelucrarea, stocarea/arhivarea datelor conform normelor legale incidente.

# **ASPECTE PRIVIND MONITORIZAREA TEHNICĂ ȘI RAPOARTELE DE PROGRES**

Beneficiarul va prezenta următoarele documente după semnarea contractului de finanţare:

1. **Contractul de execuție a lucrărilor însoțit de caietul de sarcini din care să reiasă respectarea principiului DNSH, conform secțiunilor 3.17 și 5.7**
2. **Plan de monitorizare a utilizării infrastructurii în activități economice**

Pentru monitorizarea ponderii activității economice a infrastructurii de cercetare, Beneficiarul va transmite anual la Autoritatea de Management documente doveditoare, în baza cărora se stabilește ponderea activității economice realizată de infrastructura de cercetare în anul fiscal precedent. Termenul de transmitere este de maxim 10 zile lucrătoare de la termenul de depunere a situațiilor financiare anuale.

În situația în care, în perioada de implementare și monitorizare a utilizării infrastructurii, se depășește pragul de 20% din capacitatea anuală pentru activități economice, finanțarea publică a întregii activități economice, pentru anul respectiv, se va supune regulilor cu privire la ajutorul de stat, iar recuperarea acesteia se va face conform metodologiei prevăzute în **Anexa 9** la ghidul solicitantului și Schemei de ajutor pentru infrastructura de cercetare aprobată prin Dispoziția Directorului General al ADR Nord-Est nr. 163/23.05.2024.

|  |  |
| --- | --- |
|  | **ATENȚIE!**  Capacitatea utilizată a infrastructurii finanțate va fi **măsurată, înregistrată și raportată anual**. |

În cazul în care o infrastructură de cercetare desfășoară atât activități economice, cât și activități fără caracter economic, finanțarea costurile și veniturile aferente fiecărui tip de activitate sunt luate în considerare separat, pe baza principiilor de contabilitate analitică aplicate în mod coerent și justificabile în mod obiectiv.

Dacă ponderea activității economice depășește 20% din capacitatea anuală globală a infrastructurii, în baza documentelor transmise de beneficiar, în termen de maximum 15 zile de la transmiterea acestora, autoritatea de management va emite o decizie prin care va notifica beneficiarul valoarea ajutorului de stat de recuperat, calculată la cursul valutar valabil în data emiterii deciziei, la care se va adăuga dobânda aferentă. Dobânda este datorată pentru anul când activitatea economică nu mai este auxiliară, începând de la 01 ianuarie a anului respectiv până la data recuperării sau a rambursării integrale a acestuia. Regulile cu privire la ajutorul de stat se vor aplica întregii activități în anul în care capacitatea este utilizată mai mult de 20% pentru activități economice.

Data de acordare a ajutoarelor de stat este data semnării Contractului de finanțare inițial, care va cuprinde o clauză suspensivă, pentru situația în care se constată depășirea procentului de 20% a activității economice desfășurate de infrastructurii de cercetare (aceasta clauză va intra în vigoare de la începutul anului în care se constată depășirea pragului de 20%).

În cazul în care infrastructura de cercetare primește finanțare din fonduri publice atât pentru activități economice, cât și pentru activități fără caracter economic, se instituie un mecanism de monitorizare și recuperare (**Anexa 9** la ghidul solicitantului) pentru a se asigura că intensitatea aplicabilă a ajutorului nu este depășită ca urmare a unei creșteri a ponderii activităților economice în comparație cu situația prevăzută la data acordării ajutorului.

1. (dacă este cazul) **Se vor furniza informații cu privire la persoanele cu dizabilități și persoanele care fac parte din grupuri dezavantajate din echipa de implementare a proiectului.**
2. (dacă e cazul) **Avizul Comitetului Tehnico-Economic pentru Societatea Informațională** și devizul pe obiect aferent componentei tehnologiei informației și comunicațiilor (in cadrul dosarului de verificare a achizițiilor).

## **Rapoartele de progres**

AM PR Nord-Est monitorizează proiectele pe baza rapoartelor de progres și a vizitelor de monitorizare, în vederea evaluării permanente a evoluției progresului implementării acestora și a unor posibile abateri de la graficul de implementare sau de natură să afecteze atingerea indicatorilor de realizare și de rezultat. Totodată, AM PR Nord-Est va monitoriza îndeplinirea indicatorilor de etapă generali ai proiectului, precum și indicatorii specifici (de program și suplimentari) de realizare și rezultat, și va sprijini beneficiarul pentru a identifica soluții adecvate pentru îndeplinirea acestora și pentru buna implementare a proiectelor care fac obiectul contractului de finanțare.

Rapoartele de progres/privind caracterul durabil al proiectului/investiției se generează prin sistemul informatic MySMIS2021/SMIS2021+ de către beneficiar şi se transmit către AM PR Nord-Est în termen de 30 de zile de la finalizarea perioadei de raportare.

Rapoartele de progres transmise de către beneficiari conțin informații privind stadiul implementării proiectului, modul de desfășurare a activităților prevăzute în cererea de finanțare, indicatorii realizați până în momentul raportării, problemele întâmpinate pe parcursul derulării proiectului, stadiului îndeplinirii recomandărilor rezultate din procesul de contractare care trebuie monitorizate în etapa de implementare a proiectului, precum şi a recomandărilor formulate in cadrul vizitelor la fața locului sau la verificarea rapoartelor de progres anterioare.

Rapoartele privind durabilitatea investiției conțin informații privind respectarea de către beneficiari a prevederilor art. 65 din Regulamentul nr. 1060/2021 cu privire la caracterul durabil al operațiunilor, menținerea indicatorilor de realizare, atingerea indicatorilor de rezultat până în momentul raportării, precum şi alte informații specifice referitoare la sustenabilitatea proiectelor.

În situația nerealizării indicatorilor de etapă la termenele prevăzute în planul de monitorizare, AM PR Nord-Est va putea să aplice măsurile corective prevăzute în contractul de finanțare și în Manualul beneficiarului pentru cheltuielile aferente perioadei de raportare solicitate la rambursare în cazul nerespectării repetate a termenului de depunere a raportului care conduce la apariția de decalaje între progresul fizic la nivelul țintelor asumate și stadiul din rapoartele de progres.

## **Vizitele de monitorizare**

AM PR Nord-Est are dreptul de a monitoriza și verifica din punct de vedere tehnic și financiar implementarea proiectului, pe baza contractului de finanțare și cererii de finanțare aprobate și a Planului de monitorizare în vederea asigurării îndeplinirii obiectivelor proiectului și prevenirii neregulilor. În acest sens, va realiza vizite de monitorizare și vizite la fața locului, pentru a verifica progresul fizic al activităților și stadiul realizării indicatorilor, îndeplinirea indicatorilor de etapă.

AM PR Nord-Est va realiza vizite pe teren la beneficiarii proiectelor, post-implementare, pe perioada în care beneficiarul are obligația de a asigura sustenabilitatea /durabilitatea proiectului, respectiv caracterul durabil al operațiunilor potrivit prevederilor art. 65 din Regulamentul (UE) 2021/1060, după caz.

AM PR Nord-Est are obligația de a informa beneficiarul, prin MySMIS2021, asupra acțiunilor de verificare la fața locului a implementării proiectului/ acțiunilor de monitorizare/ acțiunilor de control din partea autorităților care desfășoară activități de audit și control, cu excepția vizitelor de monitorizare ad-hoc și a cazurilor în care informarea prealabilă ar putea prejudicia obiectul verificărilor.

În conformitate cu prevederile contractului de finanțare și Manualului beneficiarului, AM PR Nord-Est elaborează Raportul de vizită care se generează prin sistemul informatic MySMIS2021 în termen de 10 zile lucrătoare de la data vizitei efectuată la fața locului. Raportul de vizită poate include acțiuni corective și recomandări adresate beneficiarului, precum și termenele de realizare care sunt obligatorii de respectat pentru beneficiar.

## **Mecanismul specific indicatorilor de etapă. Planul de monitorizare**

În intervalul dintre doi indicatori de etapă consecutivi, AM PR Nord-Est monitorizează proiectul în cauză pe baza rapoartelor de progres și a vizitelor de monitorizare, putând utiliza un sistem specific de repere intermediare și instrumente de monitorizare care să permită evaluarea permanentă a evoluției progresului implementării proiectului și posibile abateri de la graficul de implementare sau de natură să afecteze atingerea indicatorilor de realizare și de rezultat.

În termen de **5 zile lucrătoare** de la termenul prevăzut pentru un indicator de etapă, beneficiarul încarcă documentele justificative care probează îndeplinirea acestuia, iar AM PR Nord-Est verifică și confirmă îndeplinirea sau, după caz, neîndeplinirea acestuia în termen de **5 zile lucrătoare** de la data la care documentele trebuiau/au fost încărcate de către beneficiar. Dacă indicatorii de etapă sunt definiți în strictă corelare cu activitățile planificate în perioadele care fac obiectul rapoartelor de progres, îndeplinirea indicatorului de etapă la finalul perioadei pentru care se face raportarea se probează prin raportul de progres și prin documentele justificative care îl însoțesc, la termenul stabilit pentru depunerea raportului de progres. Pentru confirmarea îndeplinirii indicatorului de etapă, AM PR Nord-Est poate solicita clarificări sau iniția o vizită de monitorizare, caz în care se suspendă termenul de validare.

Prin sistemul informatic MySMIS2021/SMIS2021+ se emit atenționări automate către beneficiar și AM PR Nord-Est cu cel puțin **10 zile calendaristice** înaintea termenului prevăzut pentru îndeplinirea indicatorilor. Totodată, se notifică beneficiarul și AM PR Nord-Est cu privire la respectarea termenului stabilit pentru încărcarea documentelor justificative aferente unui indicator de etapă.

În cazul nerespectării termenului stabilit, prin sistemul informatic MySMIS2021/SMIS 2021+ se blochează posibilitatea de încărcare a documentelor. Ulterior, beneficiarul poate solicita, motivat, AM PR Nord-Est deblocarea aplicației pentru încărcarea documentelor justificative care probează realizarea indicatorului de etapă.

În situația îndeplinirii cu întârziere a unui indicator de etapă, beneficiarul poate face dovada îndeplinirii acestuia, ulterior, și prin rapoartele de progres sau cu ocazia vizitelor de monitorizare, iar AM PR Nord-Est înregistrează în sistemul informatic MySMIS2021/SMIS2021+ îndeplinirea cu întârziere a acestuia.

Neîndeplinirea unui indicator de etapă și măsurile de monitorizare pe care le poate aplica AM PR Nord-Est nu au natura și implicațiile unei nereguli sau unei fraude, așa cum sunt acestea definite la art. 2 alin. (1) lit. a) și b) din Ordonanța de urgență a Guvernului nr. 66/2011, aprobată cu modificări şi completări prin Legea nr. 142/2012, cu modificările și completările ulterioare.

Cu excepția primului indicator de etapă, în cazul neîndeplinirii celorlalți indicatori de etapă la termenele prevăzute în planul de monitorizare, actualizat prin actele adiționale aprobate, AM PR Nord-Est poate aplica, în funcție de analiza obiectivă și riscurile identificate, în condițiile prevăzute în contractul de finanţare, măsurile prevăzute în cadrul OUG 23/2023.

Sumele respinse pot fi incluse de beneficiar și resolicitate la plată, în condițiile îndeplinirii indicatorului de etapă, în prima cerere de rambursare depusă după îndeplinirea respectivului indicator de etapă.

În cazul nerealizării indicatorilor de etapă din primul an de implementare în decurs de 6 luni de la finalizarea primului an de implementare, din motive imputabile beneficiarului, precum și în situația unor întârzieri semnificative în îndeplinirea indicatorilor de etapă care afectează substanțial sau fac imposibilă realizarea obiectivelor și atingerea rezultatelor proiectului asumate prin contractul de finanțare, AM PR Nord-Est poate proceda la rezilierea contractului de finanțare/deciziei de finanțare potrivit prevederilor art. 37 și 38 din Ordonanța de urgență a Guvernului nr. 133/2021 și recuperarea sumelor deja plătite beneficiarului.

Planul de monitorizare al proiectului poate face obiectul unor modificări prin act adițional la contractul de finanţare.

# **ASPECTE PRIVIND MANAGEMENTUL FINANCIAR**

Mecanismele cererilor de prefinanțare, plată şi rambursare a cheltuielilor în cadrul contractelor de finanţare se realizează în conformitate cu prevederile O.U.G. nr. 133/17.12.2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările şi completările ulterioare, precum şi normele de aplicare aprobate prin H.G. nr. 829/2022 pentru aprobarea Normelor metodologice de aplicare a prevederilor Ordonanței de urgență a Guvernului nr. 133/17.12.2021.

Conturile necesare implementării mecanismului cererilor de plată, precum și cele necesare încasării sumelor prin cereri de prefinanțare și de rambursare, sunt enumerate în H.G. nr. 829/2022 pentru aprobarea Normelor metodologice de aplicare a prevederilor Ordonanței de urgență a Guvernului nr. 133/17.12.2021.

Mai jos, sunt prezentate succint mecanismele utilizate de Autoritatea de management, în decontarea cheltuielilor realizate de Beneficiari în implementarea proiectelor.

## **Mecanismul cererilor de prefinanțare**

Mecanismul cererilor de prefinanțare este reglementat de cap IV, art. 18-20 din O.U.G. nr. 133/17.12.2021 și prin H.G. nr. 829/2022 pentru aprobarea Normelor metodologice de aplicare a prevederilor Ordonanței de urgență a Guvernului nr. 133/17.12.2021.

*Cererea de prefinanțare* reprezintă cererea depusă de către un beneficiar (care primește finanțare sub incidența ajutorului de stat/de minimis) prin care se solicită autorității de management virarea sumelor necesare pentru plata cheltuielilor necesare implementării proiectelor finanțate din fonduri europene, fără depășirea valorii totale eligibile a contractului de finanțare, așa cum sunt prevăzute în bugetele contractelor/ deciziilor de finanțare.

Pentru proiectele finanțate din Fondul European de Dezvoltare Regională, se poate acordă prefinanţare în tranșe de maximum 10% din valoarea eligibilă a contractului de finanţare, fără depășirea valorii totale eligibile a acestuia, beneficiarilor/, alții decât cei prevăzuți la art. 7 alin. (1)-(5), (8) şi (10) din O.U.G. nr. 133/17.12.2021. Tranșa solicitată, împreună cu soldul nejustificat al prefinanţării, prin cereri de rambursare, nu poate depăși procentul indicat anterior (10%).

Pentru proiectele care intra sub incidența ajutorului de stat/de minimis, prefinanțarea se acordă, în una sau mai multe tranșe, **până la maximum 40%** din valoarea totală a ajutorului, cu condiția constituirii unei garanții pentru suma aferentă prefinanțării solicitate prin depunerea unui instrument de garantare emis în condițiile legii de o societate bancară, de o instituție financiară nebancară sau de o societate de asigurări, cu respectarea prevederilor art. 91 alin. (5) lit. c) din Regulamentul (UE) 2021/1.060.

Cu excepția primei tranșe de prefinanţare acordate, următoarele tranșe de prefinanţare se acordă cu deducerea sumelor nejustificate din tranșa anterior acordată.

Beneficiarul care a depus cerere de prefinanţare are obligația depunerii unei/unor cereri de rambursare care să cuprindă cheltuielile efectuate din tranșa de prefinanţare acordată, în cuantum cumulat de **minimum 50%** din valoarea acesteia, în termen de **maximum 90 de zile calendaristice** de la data la care autoritatea de management a virat tranșa de prefinanţare în contul beneficiarului, fără a depăși durata contractului de finanţare.

Beneficiarii au obligația restituirii integrale/parțiale a prefinanţării acordate, în cazul în care aceștia nu justifică prin cereri de rambursare utilizarea fondurilor acordate. Modalitatea de restituire fiind prevăzută în cuprinsul normelor metodologice la O.U.G. nr. 133/17.12.2021.

Beneficiarii care au primit prefinanţare pot justifica utilizarea acesteia prin cheltuieli eligibile cuprinse în cereri de rambursare, depuse conform termenelor prevăzute în legislația națională în vigoare, aferente atât fondurilor externe nerambursabile, cât şi cofinanțării de la bugetul de stat.

În cazul în care autoritatea de management autorizează cheltuieli eligibile cuprinse în cererile de rambursare, aferente fondurilor externe nerambursabile şi cofinanțării de la bugetul de stat, contravaloarea acestora se deduce din valoarea prefinanțării, iar sumele respective nu se mai cuvin a fi rambursate beneficiarilor.

## **Mecanismul cererilor de plată**

Mecanismul cererilor de plată este reglementat de cap V, art. 22 din O.U.G. nr. 133/17.12.2021 și prin H.G. nr. 829/2022 pentru aprobarea Normelor metodologice de aplicare a prevederilor Ordonanței de urgență a Guvernului nr. 133/17.12.2021.

Mecanismul cererilor de plată se aplică beneficiarilor de proiecte finanțate din fonduri europene, alții decât cei prevăzuți la art. 7 alin. (1)-(5), (8) şi 10 din O.U.G. nr. 133/17.12.2021.

*Cererea de plată* reprezintă cererea depusă de către un beneficiar prin care se solicită autorității de management virarea sumelor necesare pentru plata cheltuielilor eligibile, rambursabile, conform contractului de finanțare, în baza facturilor, facturilor de avans, statelor privind plata salariilor.

Pentru a beneficia de mecanismul cererilor de plată, beneficiarii își vor deschide conturi distincte la Trezoreria Statului.

După primirea facturilor pentru livrarea bunurilor/ prestarea serviciilor/execuția lucrărilor recepționate, acceptate la plată, a facturilor de avans în conformitate cu clauzele prevăzute în contractele de achiziții aferente proiectelor implementate, acceptate la plată, a statelor privind plata salariilor, beneficiarul depune la organismul intermediar/autoritatea de management cererea de plată şi documentele justificative aferente acesteia.

Beneficiarii, alții decât cei prevăzuți la art. 7 şi 8 din O.U.G. nr. 133/17.12.2021, au obligația de a achita integral contribuția proprie aferentă cheltuielilor eligibile incluse în documentele anexate cererii de plată cel mai târziu până la data depunerii cererii de rambursare aferente cererii de plată.

În termen de **maximum 20 de zile lucrătoare** de la data depunerii de către beneficiar a cererii de plată, autoritatea de management efectuează verificarea cererii de plată. După efectuarea verificărilor, autoritatea de management virează beneficiarului valoarea cheltuielilor rambursabile, în termen de **3 zile lucrătoare** de la momentul de la care aceasta dispune de resurse în conturile sale, într-un cont distinct de disponibil, deschis pe numele beneficiarilor la unitățile teritoriale ale Trezoreriei Statului. În ziua următoare virării, autoritatea de management transmite beneficiarilor o notificare, întocmită distinct pentru fiecare dintre aceștia.

Pentru depunerea de către beneficiar a unor documente adiționale sau clarificări solicitate de către autoritatea de management, termenul **de 20 de zile lucrătoare** poate fi întrerupt, fără ca perioadele de întrerupere cumulate să depășească **10 zile lucrătoare**.

Sumele primite de beneficiar în baza cererilor de plată nu pot fi utilizate pentru o altă destinație decât cea pentru care au fost acordate. Plățile din fondurile încasate de la Autoritatea de Management se efectuează de către beneficiari în termen de **maximum** **5 zile lucrătoare** de la încasarea sumelor în contul de trezorerie destinat derulării mecanismului cererilor de plată.

Cererea de rambursare aferentă cererii de plată este cererea depusă de către un beneficiar prin care se justifică utilizarea sumelor plătite de către autoritatea de management ca urmare a cererii de plată.

În termen de **maximum 10 zile lucrătoare** de la data încasării sumelor virate de către autoritatea de management, beneficiarii au obligația de a depune cererea de rambursare aferentă cererii de plată la autoritatea de management, în care este justificată, prin documente, utilizarea sumelor decontate prin cererea de plată, inclusiv contribuția proprie a beneficiarului.

Beneficiarii au obligația restituirii integrale sau parțiale a sumelor virate în cazul proiectelor pentru care aceștia nu justifică prin cereri de rambursare utilizarea acestora.

Recuperarea sumelor se efectuează pe baza mecanismului detaliat la art. 20 din OUG 133/2021.

Nerespectarea termenului de depunere a cererii de rambursare aferente unei cereri de plată, de către beneficiarconstituie încălcarea contractului de finanțare, autoritatea de management putând decide rezilierea acestuia/revocarea acesteia.

## **Mecanismul cererilor de rambursare**

Mecanismul cererilor de rambursare este reglementat de cap V, art. 25 din O.U.G. nr. 133/17.12.2021 si prin H.G. nr. 829/2022 pentru aprobarea Normelor metodologice de aplicare a prevederilor Ordonanței de urgență a Guvernului nr. 133/17.12.2021.

Beneficiarii au obligația de a depune la autoritățile de management cereri de rambursare pentru decontarea cheltuielilor efectuate în cadrul proiectului. În cadrul implementării unui proiect, Beneficiarii pot depune următoarele tipuri de cereri de rambursare:

* Cereri de rambursare aferente cererilor de plată, prin care se justifică sumele acordate prin mecanismul cererilor de plată (vezi **Secțiunea 12.2**).
* Cereri de rambursare prin care se solicită autorității de management virarea sumelor aferente cheltuielilor eligibile efectuate conform contractului/deciziei de finanţare sau prin care se justifică utilizarea prefinanţării (vezi **Secțiunea 12.1**).

În termen de **maximum 20 de zile lucrătoare** de la data depunerii de către beneficiar la autoritatea de management a cererii de rambursare întocmite conform contractului de finanţare, autoritatea de management autorizează cheltuielile eligibile cuprinse în cererea de rambursare și efectuează plata sumelor autorizate în termen de **3 zile lucrătoare** de la momentul de la care autoritatea de management dispune de resurse în conturile sale. După efectuarea plății, autoritatea de management notifică beneficiarilor plata aferentă cheltuielilor autorizate din cererea de rambursare.

Pentru depunerea de către beneficiar a unor documente adiționale sau clarificări solicitate de autoritatea de management, termenul de **20 de zile lucrătoare** poate fi întrerupt fără ca perioadele de întrerupere cumulate să depășească 10 zile lucrătoare.

În cazul cererii de rambursare finale depuse de beneficiar în cadrul proiectului, termenul de **20 de zile lucrătoare** poate fi prelungit cu durata necesară efectuării tuturor verificărilor procedurale specifice autorizării plății finale, cu respectarea art. 74 alin. (1) lit. (b) din Regulamentul (UE) 2021/1.060.

Nedepunerea de către beneficiar a documentelor sau clarificărilor solicitate în termenul prevăzut în contractul de finanţare atrage respingerea parțială sau totală, după caz, a cererii de rambursare.

## **Graficul cererilor de prefinanțare/plată/rambursare**

Beneficiarii de finanțare vor elabora graficul de depunere al cererilor de prefinanțare/ plată/rambursare, anexă la contractul de finanțare, în corelare cu calendarul proiectului, activitățile previzionate, indicatorii de etapă și bugetul proiectului, din cererea de finanțare.

## **Vizitele la fața locului**

Conform Regulamentului CE nr. 1060/2021, Art. 74, Autoritatea de Management va efectua vizite pe teren pentru a verifica dacă lucrările au fost executate, produsele au fost furnizate şi serviciile prestate şi dacă cheltuielile declarate de beneficiarii proiectelor au fost efectuate şi sunt în conformitate cu regulamentele Comunității şi cu legislația națională.

Verificările prevăzute la art. 74 alin. (2) din Regulamentul (UE) nr.1060/2021 cuprind:

* verificări administrative ale documentelor ce însoțesc cererile de prefinanţare/plată/rambursare prezentate de beneficiarii proiectelor;
* verificări la fața locului ale proiectelor.

Verificările pe teren au ca scop:

* să asigure că proiectul se realizează conform condițiilor contractuale şi activităților descrise în cererea de finanţare;
* să constate livrarea produsului / prestarea serviciului / execuția lucrărilor în conformitate cu termenii şi condițiile contractului economic, evoluția fizică şi respectarea normelor UE privind publicitatea, stadiul fizic de realizare a proiectului;
* verificarea pe teren va avea în vedere existența unui sistem de înregistrare în contabilitate şi folosirea de coduri analitice distincte pentru activitățile aferente proiectelor;
* să asigure că cheltuielile declarate sunt eligibile – că toate facturile depuse spre decontare sunt aferente implementării proiectului şi sunt efectuate în conformitate cu prevederile comunitare și naționale.

Beneficiarul unui proiect finanțat din fonduri europene are obligația îndosarierii și păstrării în bune condiții a tuturor documentelor aferente proiectului. Obligația poate fi îndeplinită și prin arhivarea electronică a tuturor documentelor aferente proiectului, potrivit prevederilor [Legii nr. 135/2007](https://legislatie.just.ro/Public/DetaliiDocumentAfis/155770) privind arhivarea documentelor în formă electronică, republicată.

Beneficiarul are obligația de a pune la dispoziția Autorității de management documentele și/sau informațiile necesare pentru verificarea modului de utilizare a finanțării nerambursabile și să asigure condițiile pentru efectuarea verificărilor la fața locului.

În vederea efectuării verificărilor la fața locului, beneficiarul se angajează să acorde dreptul de acces la locurile și spațiile unde se implementează Proiectul, inclusiv acces la sistemele informatice care au legătură directă cu proiectul, și să pună la dispoziție documentele solicitate privind gestiunea tehnică și financiară a Proiectului, pe suport hârtie sau în format electronic. Documentele trebuie sa fie ușor accesibile și arhivate astfel încât, să permită verificarea lor.

În situația arhivării electronice potrivit prevederilor [Legii nr. 135/2007](https://legislatie.just.ro/Public/DetaliiDocumentAfis/155770) privind arhivarea documentelor în formă electronică, republicată, organizarea electronică a arhivei se va realiza la nivel de proiect sau pe categorii de documente, în funcție de specificul proiectelor, cu condiția ca documentele arhivate să fie ușor identificabile de către părțile interesate, inclusiv pentru organizarea misiunilor de audit/verificare/control.

Toate documentele vor fi păstrate până la închiderea oficială a Programului sau până la expirarea perioadei de durabilitate a proiectului, oricare intervine ultima. Termenul minim de asigurare a disponibilității documentelor nu poate fi mai mic de 5 ani începând cu data de 31 decembrie a anului în care a fost efectuată ultima plată de către AM către beneficiar.

În vederea efectuării vizitei la fata locului, Autoritatea de management va notifica beneficiarul cu privire la proiectul/proiectele ce urmează a fi examinate, specificând cine va efectua vizita pe teren şi în ce perioadă.

Vizita pe teren se va finaliza, pe baza constatărilor, prin completarea Raportului privind vizita la fața locului în perioada de implementare (Anexa 6 la OUG 23/2023, aprobată prin Ordinul nr. 1777/2023), în care se vor include observații, concluzii, precum și recomandări privind acțiunile care trebuie întreprinse de beneficiar pentru remedierea problemelor constatate și termenele de răspuns.

# **MODIFICAREA GHIDULUI SOLICITANTULUI**

## **Aspectele care pot face obiectul modificărilor prevederilor ghidului solicitantului**

Aspectele prevăzute în cadrul ghidului solicitantului se raportează la legislația în vigoare. Modificarea prevederilor legale în vigoare poate determina AM PR Nord-Est să solicite documente suplimentare și/sau respectarea unor condiții suplimentare față de prevederile respectivului document, pentru conformarea cu modificările legislative intervenite.

AM PR Nord-Est poate emite una sau mai multe actualizări ale ghidului, cu obligația specificării în cadrul acestora a condițiilor tranzitorii pentru proiectele aflate în diferite stadii ale procesului de evaluare, selecție și contractare. De asemenea, AM PR Nord-Est poate emite clarificări/ interpretări ale prevederilor ghidului, cu condiția ca acestea să nu modifice/ să completeze prevederile acestuia.

## **Condiții privind aplicarea modificărilor pentru cererile de finanțare aflate în procesul de selecție (condiții tranzitorii)**

În conformitate cu cele precizate la **secțiunea 13.1**, AM PR Nord-Est poate emite una sau mai multe actualizări ale ghidului, cu obligația specificării în cadrul acestora a condițiilor tranzitorii pentru proiectele aflate în diferite stadii ale procesului de evaluare, selecție și contractare.

În funcție de modificările intervenite, AM PR Nord-Est se va asigura de respectarea principiului privind tratamentul nediscriminatoriu al tuturor solicitanților la finanțare, asigurând, totodată, și transparența sistemului de evaluare prin publicarea tuturor modificărilor și condițiilor suplimentare intervenite ulterior publicării ghidului.

# **ANEXE**

La prezentul document sunt anexate următoarele:

* **Anexa 1** – Instrucțiuni privind completarea cererii de finanțare
* **Anexa 2** – Declarația unică
* **Anexa 3** - Glosar de termeni specifici
* **Anexa 4** - Lista domeniilor și subdomeniilor de specializare inteligentă ale Regiunii Nord-Est
* **Anexa 5 -** Reguli privind ajutorul de stat
* **Anexa 6 -** Hotărâre de aprobare a proiectului și a cheltuielilor legate de proiect – model orientativ
* **Anexa 7 -** Plan de operaționalizare proiect – model orientativ
* **Anexa 8**  - Provocări, puncte tari și oportunități de dezvoltare pentru sectoarele RIS3 Nord-Est
* **Anexa 9 -** Metodologie de monitorizare activitate economică – model orientativ
* **Anexa 10 -** Lista întreprinderilor care și-au exprimat interesul pentru activitățile de CDI și model Expresie de Interes
* **Anexa 11** - Categorii și plafoane de cheltuieli eligibile
* **Anexa 12 -** Plan de monitorizare
* **Anexa 13** – Bugetul proiectului (nu se completează, Bugetul sintetic al proiectului se exportă din MySMIS/SMIS pe baza informațiilor detaliate privind elementele de cost / cheltuieli încărcate de solicitant în sistemul informatic)
* **Anexa 14 -** Matricea de corelare a bugetului proiectului cu devizul general– model standard
* **Anexa 15 -** Lista de lucrări, echipamente, dotări si servicii, cu încadrarea acestora în secțiunea de cheltuieli eligibile /neeligibile – model standard
* **Anexa 16 -** Notă privind încadrarea în limitele de proprietate si fundamentarea rezonabilității costurilor– model orientativ
* **Anexa 17 -** Declarația privind realizarea de modificări pe parcursul procesului de evaluare și selecție
* **Anexa 18 -** Grila de evaluare ETF
* **Anexa 19 -** Grila de analiză a conformității PT
* **Anexa 20 -** Grila de contractare
* **Anexa 21 -** Contract de finanțare
* **Anexa 22 -** Declarație TVA operațiuni sub 5.000.000 EUR
* **Anexa 23 -** Declarație TVA operațiuni peste 5.000.000 EUR
* **Anexa 24** - Declaraţie privind ajutoarele de stat

1. A se vedea Programul Regional Nord-Est 2021-2027, Prioritatea 1, Obiectiv specific 1.1, Tabelul 4: Dimensiunea 1 – Domeniul de intervenție (pag. 39). [↑](#footnote-ref-1)
2. REGULAMENTUL (UE) 2021/1060 AL PARLAMENTULUI EUROPEAN ȘI AL CONSILIULUI din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize. [↑](#footnote-ref-2)
3. În cadrul cererii de finanțare completate în MySMIS2021 se vor stabili cheltuielile aferente fiecărui cod de intervenție:

   **- 004**: Investiții în active fixe, inclusiv în infrastructura de cercetare, în centre publice de cercetare și de învățământ

   superior legate direct de activități de cercetare și inovare;

   **- 008**: Investiții în active necorporale în centre publice de cercetare și de învățământ superior legate direct de activități de cercetare și inovare

   **- 012**: Activități de cercetare și inovare în centre publice de cercetare, centre de învățământ superior și centre de competență, inclusiv colaborarea în rețea (cercetare industrială, dezvoltare experimentală, studii de fezabilitate). [↑](#footnote-ref-3)
4. <https://eur-lex.europa.eu/legal-content/RO/TXT/PDF/?uri=CELEX:32020R0852> [↑](#footnote-ref-4)
5. <https://eur-lex.europa.eu/legal-content/RO/TXT/HTML/?uri=OJ:C:2021:373:FULL&from=EN> [↑](#footnote-ref-5)
6. Disponibil la adresa: <https://eur-lex.europa.eu/legal-content/RO/TXT/?uri=CELEX%3A32010D0048&qid=1679648361288> [↑](#footnote-ref-6)
7. Disponibil la adresa: <https://mfe.gov.ro/minister/punctul-de-contact-pentru-implementarea-conventiei-privind-drepturile-persoanelor-cu-dizabilitati/> [↑](#footnote-ref-7)
8. Disponibil la adresa : <https://eur-lex.europa.eu/legal-content/RO/TXT/?uri=CELEX%3A12016P%2FTXT&qid=1679648581845> [↑](#footnote-ref-8)
9. Disponibil la adresa: <https://mfe.gov.ro/wp-content/uploads/2022/08/0289aed9bcb174a18d17d7badb94816f.pdf> [↑](#footnote-ref-9)
10. Ȋn conformitate cu prevederile Legii nr. 50/1991, republicată, cu modificările și completările ulterioare şi ale Legii nr. 213/1998 privind proprietatea publică şi regimul juridic al acesteia, cu modificările și completările ulterioare. [↑](#footnote-ref-10)
11. <https://www.old.research.gov.ro/ro/articol/5500/cercetarii-selectate-in-roadmap-2017-i-a-celor-nou-propuse-pentru-includere-in-roadmap-ul-na-ional-respectiv-actualizarea-foii-de-parcurs-nationale-pentru-infrastructuri-de-cercetare-2021> [↑](#footnote-ref-11)
12. <https://www.adrnordest.ro/wp-content/uploads/2021/06/Strategia-de-Cercetare-si-Inovare-pentru-Specializare-Inteligenta-ed.3-rev.1.pdf> [↑](#footnote-ref-12)
13. Ȋn conformitate cu prevederile legii 50/1991, republicată, cu modificările și completările ulterioare. [↑](#footnote-ref-13)
14. Reprezentantul legal care îşi exercită atribuțiile de drept. [↑](#footnote-ref-14)